
Išeina šeštadieniais. 


Mūsų gyvenimo žaizda. 


Prieš gruodžio perversmą (1926 m.) 
Lietuvoje visa valdžia buvo seimo ran- 
kose. Seime gi šeimininkavo partijos. 
Mainėsi partijos, mainėsi ir politikos 
kryptis; pastovumo nebuvo. Prieš pat 
gruodžio perversmą valstybės vairą pae- 
mė į rankas liaudininkai ir socialdemo- 
kratai su tautinėmis mažumomis; šioms 
partijoms bevaldant šalyje pradėjo reik- 
štis suirutė labai panaši į tą, kurią mes 
matėme Rusijoje prieš bolševizmo jsi- 
galėjimą. Nuo didesnio sukrėtimo, o gal 
ir nuo pražuties, šalį išgelbėjo gruodžio 
perversmas. Tuomet tautininkų partija 
be kraujo praliejimo pašalino tas parti- 
jas nuo šalies valdymo ir paskelbė vi- 
soms partijoms kovą. Kova tęsiasi ir 
ligi šiol, tai visu smarkumu pasireikš- 
dama, tai nutildama. Žinoma, prieš tą 
kovą, kol ji eina leistinose ribose, nie- 
kas nieko negali turėti Mes tokias ko- 
vas matome ir kitose šalyse ir su tuo 
reiškiniu esame apsipratę, Bet kai opo- 
zicinės partijos kovoje su vyriausybe ne- 
Silaiko valstybingumo pagrindų, kai vy- 
riausybę apleidžia ir nepalaiko, kuomet 
gręsia pavojus šalies nepriklausomy- 
bei,—tai tokia kova jau ne kova, o tie- 
siog tevynės žudymas. 1927 m. N. Lie- 
tuvoje įvyko žinomas Tauragės sukili- 
mas, kuris nepasisekė. Sukilimo dalyviai 
pabėgo iš Lietuvos ir pasislėpė nuo tei- 
singos ir užsitarnautos bausmes. Dau- 
guma jų pasislėpė čia, Vilniaus krašte. 
Kas surengė Tauragės sukilimą, mes čia 
nekartosime. Tik neginčijamas faktas 
yra, kad sukilime dalyvavo dalis social- 
demokratijų partijos narių; jie čion at- 
bėgę taip ir pasivadino.į 
“> Ką atbėgę čia jie veikė ir veikia, mes 
ir gi gerai žinome. Dideli yra proi. Vol- 
demaro nuopelnai Lietuvai, kad jis su- 
gebėjo išvilkti aikštėn plečkaitininkų 
darbus ir pirštu nurodyti jų talkininkus. 
Visi, kam brangi yra Lietuvos nepri- 
klausomybė, pasmerkė tuos bėglius; vi- 
si, kas šiek tiek moka atskirti partijos 
reikalus nuo tautos reikalų, nusigrįžo 
nuo jų. Taip padarė ir Vilniaus krašto 
lietuvių visuomenė, išskyrus gal pavie- 
nius asmenis, kurie palaikė su jais ry- 
šius; kad taip bent buvo, tai mus įtikina 
seniau išėję „Pirmyn“ numeriai, kur ga- 
na smulkiai buvo atpasakoti iš mūsų 
gyvenimo seniau buvę atsitikimai, ku- 
riuos to laikraščio bendradarbiai galėjo 
sužinoti tik iš mūsų žmonių. Bet tai 
tiek to. Svarbu pabrėžti, kad tie bėgliai, 
plečkaitininkai, tapo atskirti, izoliuoti. 
Tylėjo (bent mūsų nepasiekė priešinga 
žinia!) likusieji N. Lietuvoje socialdemo- 
kratai: jie nepasmerkė plečkaitininkų, 
bet nepeikė ir tų, kas juos smerkė. 
Tai buvo ir yra gana keista pozicija, 

Balandžio 2 dieną  „Socialdemo- 
krato“ (toks yra Kaune laikraštis) reda- 
kcijoje ir socialdemokratų partijos cen- 
tro komitete buvo padaryta krata ir rasta 
keli šimtai egz. paskutiniojo „Pirmyn“ 
numerio. Kratos metu redakcijon pra- 
dėjo rinktis žmonės pasidalyti nelegale 
literatūra platinimui. Tuos žmones poli- 
cija sulaikė, jų tarpe ir du Galiniu. Len- 
kų spauda pranešė, kad suimtųjų tarpe 
atsirado ir plečkaitininkų pasiuntinys, 
kuris atvežęs iš pastarųjų laiškus Lietu- 
Vos socialdemokratų šulams. Tolimesnis 
tardymas parodė, kad plečkaitininkų 
tinklas sumaniai užmestas visoje Lietu- 


ó 


voje; didesnės jų veikimo vietos buvo 
Biržuose, Šiauliuose, Kaišedoryse ir ki- 
tuose miestose, centras gi — Kaune. 
Visoje N. Lietuvoje buvo organizuoja- 
mos „penkiukės“, kurios dar šį pavasarį 
rengėsi sukilti. Visą darbą tvarkė buvęs 
seimo atstovas Vincas Galinis, social- 
demokratų centro komiteto reikalų ve- 
dėjas. Šis gaudavo iš Vilniaus pinigus, 
ginklus, literatūrą; jis pranešdavo Vil- 
niun apie savo darbų eigą; paskutinis 
jojo laiškas pakliuvo į policijos ran- 
kas. 

Plečkaitininkų organas mėgina išsi- 
ginti ir stengiasi įrodyti, kad tai visa 
negudri policijos provokacija. Plečkaiti- 
ninkai net patį Plečkaitį paskelbė pro- 
vokatoriumi, kad kartu“ nusikratyti ne 
tik kaltinimų, bet ir negarbingo vardo. 
Išeinąs Kaune „Socialdemokratas“ ir gi 
panašiai aiškina padarytas jojo ir par- 
tijos centro komiteto bute kratas; sakosi 
nežinąs, iš kur atsirado ten nelegalė 
literatūra ir tokiu būdu -norėtų * visas 
savo bėdas suversti Ža apie Vincą 
Galinį bet gi tyli. Žinoma, prieš doku- 
mentus nieko nepadarysi ir jokie gu- 
dravimai nepadės. O tie dokumentai 
aiškiai sako: socialdemokratų partijos 
centro komiteto vedėjas palaiko tam- 
prius ryšius su plečkaitininkais: plečkai- 
tininkai gi turi tokių taltininkų, kurie 
mielu noru pakartotų rusų carienės 
Kotrynos II žygį; visi jie kartu dar šį 
pavasarį rengėsi suruošti mūsų broliams 
skerdynes. Kas įvyktų po skerdynių — 
plečkaitininkams ir jų sėbrams, mato- 
mai, nerūpi. O turėtų rūpėti. 

Bet geriau tegul už mus atsakys jiems 

vienas paimtas iš Lenkijos istorijos la- 
pelis. 
E»4Lenkiją prieš pat žlugimą valdė ir gi 
seimas, kuriame svarbiausį vaidmenį lo- 
šė didikai, magnatais vadinami, magnatai 
savo reikalus statė aukščiau šalies rei- 
kalų, vaidinosi, ir šalyje įsiviešpatavo 
betvarkė. Bet lenkai tuo didžiavosi ir 
gyrėsi, kad tai „auksinės laisvės“ laikai, 
kokių kaimyninėse valstybėse nėra. Ir 
tikrai nieko panašaus niekur nebuvo. 
Tačiau geresnieji Lenkijos sūnūs matė, 
kokie pavojai gręsia tėvynei iš kaimynų 
pusės, ir pamėgino ją gelbėti. Jie suma- 
nė sustiprinti karaliaus valdžią, sutvar- 
kyti seimą, suvaldyti didikus, — žodžiu, 
atstatyti viduje tvarką; taip gimė garsioji 
lenkų gegužės 4 d. konstitucija. Bet di- 
dikų dalis įžiūrėjo tame „auksinės lai- 
svės“ varžymą; jie sudarė Targovicos 
suokalbį ir panorėjo panaikinti naujai 
paskelbtą konstituciją. Vieni patys jie 
nesitikėjo laimėti, todel pasikvietė talkon 
rusų carienę Kotryną II. Carienė pasi- 
skubino išpildyti tų didikų prašymą, pa- 
dėjo jiems, bet Lenkijos nepriklausomy- 
bė — žlugo. Ko susilaukė Lenkija iš 
Targovicos didikų, to gali susilaukti ir 
Lietuva iš plečkaitininkų ir jų sėbrų bei 
užtarėjų. 

Ne! Su tokiais broliais, kurie galanda 
peilį prieš brolį, kurie kasa tėvynės ne- 
priklausomybei duobę ir dar talkon kvie- 
čiasi aršiausius mūsų priešus, negali 
būti jokių ryšių. Tokie išdavikai turi 
išnykti, kaip išnyko ir nyksta kitų šalių 
panašios „emigracijos“. 


———00 770 7—2-—————-———————--——7>—————————————— 


REDAKCIJA straipsnius ir korespondencijas taiso ir 
$ trumpina savo nuožiūra. Nespausdintas koresponden- 
cijas ir smulkesnius straipsnius naikina 
Rankraščių savo lėšomis negrąžina. 


Przesylka oplacona ryczałtem 
II metai. 


politikos, visuomenės Ir literatūros iliustruotas laikraštis. 


„PRENUMERATA: Metams—4 auks., pusei metų—2 aks., 
3 mėn.—i auksinas. Atskiro numerio kaina 10 skat. 
| Užsienyje metams 1 doleris. 


Užsisakyti galima nemažiau kaip 3 mėnesiams, 


Lietuvių lenkų klausimas moterų tarptauti-+ 
nėj taikos ir laisvės lygos konferencijoj. 


Šių metų kovo 26, 28 d. buvo su- 
šaukusi Vienoj privačią pasitarimo kon- 
ferenciją rytų Europos klausimams na- 
grinėti Ponia Camiile Drevet *) (Prancū- 
zijoj) buvo prieš tai apvažiavusi rytų Eu- 
ropos vaistybes, darydama pranešimus 
apie taikos ir laisvės lygos darbus. Be- 
veik visos pakviestos valstybės atsiliepė. 
Į konferenciją atvyko delegatės iš Esti- 
jos, Latvijos, Lietuvos, Švedijos, Lenki- 
jos, Vilniaus, Ukrainos, Ungarijos, Bul- 
garijos, Rumunijos, Cekoslovakijos, Au- 
strijos, Vokietijos, Prancūzijos ir Angli- 
jos. Iš Lietuvos moterų taryba siuntė 
p. S. Čiurlionienę-Kymantaitę, kuri darė 
ten pranešimą Vilniaus klausimu, kon- 
ferencijos dalyviai pranešėjos pusę laikė, 
įsitikinę, jog Lietuvai padaryta skriauda 
ir teisėtumas reikalauja ją atitaisyti. 

Konferencijoj vyravo įsitikinimas, kad 
dabartinė Europos politika su Anglija 


*) P. Drevet lankė prieš porą mėnesių ir 
Vilniuje. Red. 


Prancūzija vienoj pusėj, o Rusija linkus 
sudaryti rytų bloką antroje -— reiškia 
didelį karo pavojų. Referatuose ir dis- 
kusijose buvo kalbama apie užsienio po- 
litiką ir vidujinę būklę, ypatingai buvo 
nagrinėjami Lietuvos su Lenkija santy- 
kiai, Lenkijos su Vokietija, Rumunijos 
su Ungarija, Jugoslavijos su Bulgarija, 
lenkų-ukrainiečių klausimas. Be to vi- 
sų šalių spaudos, auklėjimo, moralinio 
nusiginklavimo reikalu daug ir buvo kal- 
bėta. Nelengva buvo sutaikyti valstybi- 
niai nocionalinius ir mažumų reikalus 
ir nagrinėti juos bendro taikos nusista- 
tymo atžvilgiu, bet tai buvo pasiekta, 
Visi painieji klausimai buvo nagrinėjami 
tautybių ir ekonominių reikalų atžvilgiu 
ir daug sumanymų priimta taikos nuo- 
taikai platinti, dirbti tautoms suartinti. 
Šitoj konferencijoj pradėtas bendras dar- 
bas bus toliau vykdomas rugpiūčio 23—29 
d. 1929 Prahoj, kur nutarta sušaukti 7 
moterų internacionalės taikos ir laisvės 
lygos kongresą. („Liet.) 


Lenkijos užsienių reikalų ministerijos ats- 
tovas Kaune. 


Šio mėn. 18 d. buvo atvykęs Kau- 
nan Lenkijos užsienių Reikalų ministe- 
rijos atstovas p. Szumlakowski's Kaunan. 
Su savim atsiveže ir ratifikuotą pade- 
markacinės linijos gyventojų judėjimo 
konvenciją, kuria kitą dieną buvo apsi- 
mainyta su Lietuvos vyriausybe. 


Beto pranešama, kad p. Szumla- 
kowski's palietė ir Lietuvos pasiūlymą 
del ekonominių santykių užmezgimo 
su Lenkija. 

Szumlakowski's išbuvo Kaune ke- 
turias dienas ir pereitą pirmadienį 
sugrįžo Varšuvon. 


Klaipėdos uostas. 


Klaipėdos uostui apsivalius nuo ledų 
jame prasidėjo didelis judėjimas. Tuojau 
atplaukė daug laivų iš kitų šalių. Vieni 
laivai atvežė Lietuvon prekių (žibalo, 
anglies, druskos), kiti atvyko paimti Lie- 
tuvos prekių, kurias nuveš Vokietijon, 
Švedijon, Anglijon. Vienas laivas su 


Klaipėdos celuloza išvyko net Argenti- 
non. Lietuva deda daug pastangų Klai- 
pėdos uosto pagerinimui. Sąryšy su tuo 
nesenai ten atvyko generolas Daukantas, 
kuris pernai, kaip žinome, lankėsi užsie- 
nin ir studijavo panašių uostų įren- 
gimą. 


Plečkaitininkų teroristų suėmimas. 


Šio mėn, 21 d. Šiauliuose buvo su- 
laikytas automobilius, kuriame važiavo 
keturi asmens. Sulaikytame automobiliuje 
rasta daug dinamito, bombų ir „Pirmyn“ 
laikraščių. Visi suimtieji: Ruzgys, Mer- 
kelis, Augaitis ir Kazėnas pasirodė esą 
plečkaitininkų organizacijos nariai ir 
matyt ruošėsi prie pisikesinimo karo 


teisme, kuris prasidėjo šio mėn. 23 d. 
iauliuose prieš Tauragės smurtininkus. 
Įdomu betgi ta aplinkybė, kad suimtieji 
asmens yra tuo pačiu automobiliu atvy- 
kę Šauliuosna iš Vilniaus pro Latviją. 
Suimtieji teroristai padėti Šiaulių ka- 
lėjime. 


Vokietijos Reichstagas ratifikavo prekybos 
sutartį su Lietuva. 


Pranešama, kad Vokietijos Reich- 
stagas (seimas) galutinai ratifikavo (pa- 


tvirtino) Vokietijos prekybos sutartį su 
Lietuva. 


Baisus badas Kinijoj. 


Telegramos praneša, kad Kinijoje 
prasidėjęs baisus badas ir tūkstančiai 
žmonių mirštą baisiausiose kančiose. 

Beabejo, prie tokio baisaus bado 


privedę nuolatiniai naminiai karai, ku- 
rie dar ir iki šiol visiškai nepasi- 
baigę. 


024214 R K 


lu 

Paryžiaus ekspertų konferencja, kuri 

“buvo sudaryta iš Amerikos, Anglijos, 
Vokietijos, Prancūzijos ir Italijos banki- 
ninkų tam, kad nustatytų galutinai, kiek 
vokiečiams teks mokėti karo atlyginimų, 
atrodo, kad nepasiekė gerų rezultatų. 
Karą laimėjusios valstybės norėjo vokie- 
čiams užkrauti negirdėtus mokesčius 
bent 50 metų. Vokiečių atstovas Šachtas 
įteikė konferencijai vokiečių -=memorialą, 
kuriame pareiškė, kiek vokiečiai galų 
gale sutiktų mokėti. Toks Šachto pa- 
reiškimas buvo priimtas kaipo ultimatu- 
mas ekspertams. Be to, vokiečiai davę 
suprasti, kad sutiktų mokėti didesnius 
mokesčius, jeigu Vokietijos ūkio padėtis 
pagerintų, grąžinant jai atiduotas Lenki- 
jai žemes, kurios dabar dalyja vokiečių 
valstybę. Žodžiu, vokiečiai norėtų dabar 
jau atimti nuo lenkų Pamarę, Gedainę 
gal ir Poznanę su Silezija. 

2 Zinoma, prancūzai ir lenkai įžiūrėjo 
tuose reikalavimuose pavojų Versalio 
traktatui, kurį jie be atodairos gina, nes 
jiems tas traktatas yra labai naudingas. 
Prancūzų atstovas Konferencijoje Mezeau, 
nubalęs kaip drobė, pareiškė savo pasi- 
piktinimą, kad konferencija peržengianti 
savo įgaliavimus. Vokiečių atstovas 
Šachtas su visa vokiečių delegacija 
apleido konferencijos susirinkimų salę. 
Reikia pastebėti, kad tuo metu Anglijos 
parlamente Darbo partijos atstovas 
Snowden pareikalavo visų sutarčių su 
vokiečiais revizijos. Prieš pat ekspertų 
konferencijos suirimą vokiečių prieši- 
ninkai savo piniginius reikalavimus sų- 
vedė prie 40 miliardų markių. Iš tų pi- 
nigų 27 miliardai Amerikai ir 13 mi- 
liardų kitoms velstybėms. Vokiečiai gi 
buvo sutikę mokėti 26 miliardus t. y. 
iek, kiek reikia sumokėti Amerikai. 
jeigu Amerika tą skolą vokiečiams do- 
vanotų, tai vokiečiai išeitų iš karo be 
škatiko skolos. 

Tuotarp prancūzai su lenkais esą 
>askendę skolosna, Vieni prancūzai turi 
ažsitraukę skolų 400 miliardų frankų. 
Anglų ir prancūzų spauda piktai peikia 
rokiečių taktiką, Amerika su Italija su- 
oykimo nerodo. Žodžiu, konferencijoje 
sasidarė suirutė. Ji dar padidėjo del 
anglų atstovo Revelstono mirties. Kon- 
erencijos posėdis atidėtas. Vokiečių 
spauda bendrai palaiko savo delegacijos 
'aktiką, kurią italą spauda vadina labai 
sudria, stačiai velniška arba mefistofe- 
iška. Vokiečiai sukelią skirtumų tarp 
savo priešininkų, pradedą derėtis su jais 
skyrium ir kai kurių valstybių piniginius 
reikalavimus išstatę jau ant juoko. Len- 
kai jau ruošia Krokuvoje ir kituose 
miestuose protesto mitingus prieš vokie- 
čius. Žodžiu, ateina pavasaris, tai kaip 
kasmet ore pasaku pakvysta. 

* 


* 


Štai ką rašo žinomas lietuvių tautos 
istorikas Teodoras Narbutas apie skan- 
dinavų arba normanų buvimą Lietuvoje. 
Daug kartų jau esame rašę apie skandinavų 
puolimus ant Lietuvos žemių; čia turime 
pasakyti, kad tiems puolimams nebuvo 
galo. (Skandinaviais vadinami dabartinės 
Švedijos, Norvegijos ir Danijos gyvento- 
jai). Lietuvos kraštas, kiek matosi iš se- 
novės lietuvių dainų, buvo panašus į žy- 
dinti sodą; bet šie barzdoti barbarai 
(skandinavai), vyrai kraujo iš užmario, 
sunaikino tuos gražius sodus. Jie tai, 
aštriame klimate begyvendami ir blogas 
žemes turėdami, buvo priversti verstis 
medžiokle ir jūroje ieškoti sau maisto ir 
turto. Jie išsiųsdavo savo žmonių būrius 
į užmarį, kur besislapstydami užkam- 
piuose užpuldavo vietos gyventojus ir su 
jais dalindavosi jų darbo vaisiais. Kai 
ir to neužtekdavo, siųsdavo ginkluotus 
būrius į tolimus kraštus pasipėšti. 

Septintame amžiuje didelės danų 
minios išsipylė į Prancūzijos šiaurės ir 
vakarų dalį. Nuo to laiko skandinavai 
siautė visose šiaurės ir vakarų Europos 
jūrose, Bet Vill amžiuje jų galybė ma- 
rėse tiek buvo išaugusi, kad niekas jiems 
negalėjo priešintis; jie net galingiausio 
Europos karaliaus Karolio Didžioje aky- 
se apiplėšdavo jo plaukiančius jūroje lai- 


VILNIAUS RYTOJUS 


) Politinė apžvalga. 


Rusijoje pagal valdiškąją statistiką 
yra 1.506.112 komunistų. Tame skai- 
čiuje darbininkų yra 41 proc. valstiečių 
0 proc., kiti—tai sovietų valdininkai ir 
nežinomo užsiėmimo žmonės, reikia 
spėti, daugumoje žydai. 1928 metais iš 
partijos išvaryta 111.000 komunistų, 
naujų priimta 200.000 narių. Tuo būdu 
komunistai Rusijoje sudaro tik 8 pro- 
centus visų gyventojų. Maskvoje labai 
pabrango cukrus, arbata, žibalas, po- 
pierius, rūbai ir batai. Stalinas suėmė 
slaptą centralinį dešiniųjų komunistų 
komitetą. Jis pareiškęs, kad dešinioji 
komunistų opozicija nuo žodžių perė- 
jusi prie darbų. Reikalavęs paaštrinti 
kovą su komunistų opozicija. Voroneže 
komunistai suėmė pravoslavų arkiriejų 
Gabrielį. Išvežamas į Sibirą, Tai daro- 
ma ryšy su paaštrėjusia Rusijoje agita- 
cija prieš tikybą. 

* 

Anglijos parlamente balandžio 17 d. 
buvo didelė diena. Po ministro Chur- 
chilio kalbos darbo partijos žymus at- 
stovas Snowden aštriai papeikė karo 
sutartis del visų karo atlyginimų, la- 
biausia gi sutartį su Prancūzija ir Ítali- 
ja. Vyriausybės atstovas Evans pabrėžė, 
kad Snowdeno kalba labai esanti kenk- 
sminga Anglijos reikalams, ir paklausė 
darbo partijos vadą Makdonaldą, ar jis 
pritaria Snovdenui. Po to Snovden vėl 
prabilo, kad Anglija norinti karo sko- 
las panaikinti ir negirdėtas esąs daiktas, 
kad Anglija kentėtų del kraštų, kurie 
yra geresnėje negu Anglija padėty. Mi- 
nistras Churchil įžiūrėjo toje kalboje 
Prancūzijos užgavimą ir jis klausė Mak- 
donaldą, ar jo partija ima atsakomybę. 
Makdonaldas trumpai atsakė, kad Chur- 
chilio kalba galinti tik paaštrinti padėtį, 
o Snowdeno kalbą klaidingai suprasta. 
Čia jau ministras Chamberlainas mėgi- 
no ginčą sušvelninti ir pareiškėė, kad 
Anglijoje konservatoriams valdant bus 
laikomasi sutarčių, 


t 


Vokiečių laikraštis „Berliner Tage- 
blatt“; aštriai peikia dideles išlaidas ka- 
ro laivynui. Vokiečių karo laivyno iš- 
laidos per paskutinius 4 metus dukart 
padidėjusios. Esą labai daug admini- 
stracijos ir vadovybių. Valdininkų algos 
esą labai didelės. Anot šio laikraščio 
vokiečių karo laivyno karininkų ir val- 
dininkų esą dabar nemažiau, “kaip buvę 
prieš karą. Laikraščiui rūpi daugiau su- 
taupyti valstybei lėšų. Anot lietuvių lai- 
kraščio „Ryto“ vokiečiai Lietuvoje esą 
gerai organizuoti, turi savo banką, spau- 
dą ir mokyklas. Iš Voktetijos įvežama 
Lietuvon daug prekių ir žmonių ūkiui 
ir mokykloms vesti. Vokiečių kalba da- 
bar dažniau girdėti kaip rusų. Kaune 


vokiečiai turi labai gerai sutvarkytą gim- 
naziją, puikų knygyną. 

Vokiečių santykiai su Sovietų Rusi- 
ja yra geri. Balandžio m. 19 d. Berlyne 
pasikeista naujos sutarties ratifikacijos 
aktais. Apie vokiečių ir rusų gerus san- 
tykius plačiai rašo Maskvos laikraštis 
„Izviestija“. Vis delto balandžio 20 d. 
vokiečių komunistai pačiame Berlyne 
padarė demonstraciją ir reikalavo leisti 
gegužės 1 dieną eisenas mieste. Priėjo 
prie susidūrimų su policija. 2 polici- 


ninku sunkiai sužeista ir nuvežta ligo- 
ninėn. 
* 
Lenkijoje po ilgų svyravimų susi- 


darė ministerių kabinetas su p. Svital- 
skiu priešaky. Kabineto sąstatas mažai 
pasikeite ir didesnių atmainų valstybės 
gyvenime nelaukiama. Balandžio 21 die- 
na iškilmingai minėta Varšuvoje ir Vil- 
niuje del 10 metų sukaktuvių, kaip 1919 
metais per Velykas lenkams pasisekė iš 
bolševikų atimti Vilnius. Vilniuje senato 
maršalas Šimanskis ir seimo atstovas 
Košciatkovskis (abudu reiškia dabarti- 
nės vyriausybės kursą) savo prakalbose 
smarkavo ne prieš bolševikus, bet prieš 
lietuvius. Šimanskis vaikiškai išrodinėjo 
kad Vilniuje nieko nėra lietuviška, tik 
visą lenkiška. Iškilmės Aušros Vartuo- 
se ir šį kartą nenustiko — labai ilgai už- 
sitraukė ir taip drėbė sniegas, kad Var- 
šuvos svečiai nesulaukė net vyskupo 
Bandurskio pamokslo. 

Lenkų užsienio ministerijos valdi- 
ninkas Šumliakovskis balandžio 19 d. 
pasikeitė Kaune ratifikacijos dokumen- 
tais su p. Zaunium del mažo prie de- 
marklinijos susisiekimo. Šumlakovskis 
užtrukęs Kaune, laukdamas prof. Vol- 
demaro atsakymo del prekybos derybų. 
Reikia pažymėti, kad p. Šumlakovskiui 
leista Kaune lankytis lenkų organizaci- 
jose ir įstaigose. Varšuvos. politikai ne- 
mažai yra susirūpinę, savo seimo liki- 
mu. Ar šį pavasarį teks jam posėdžiauti, 
ar ne? Seimo maršalui ministerių pir 
mininkas Svitalskis nieko tikrai tuo 
klausimu neatsakęs. Spėjama, kad del 
Poznanės parodos ir užsienio bankinin- 
ků susirūpinimo Lenkijos padėtimi nau" 
joji vyriausybė laikysis ramiai, net gal 
pasistengs susitaikinti su seimo kairio- 
siomis partijomis. 

Tuotarp Lenkijos dvarų savininkai 
pasirūpino Prancūzijoje užtraukti dide- 
snę Lenkijai paskolą, užstatydami per 
bankus savo dvarus. Tuo būdu, jie ti- 
kisi nušauti vienu šuviu du zuikiu: ir 
pinigų gavo ir apdraudė savo dvarus 
nuo „wywlaszczenių“ (atėmimo). Dabar 
jau jie ramiau žiūrės į vyriausybės pa- 
krypimą prie kairiųjų seimo partijų. 

+ 

Italijoje bedarbė sumažėjo. Del 
sunkios žiemos Italijoje šiemet buvo 
489 tūkstančiai žmonių be darbo. Kovo 
mėn. gale jų buvo 294 tūkstančiai. Pra- 

eitais metais šiuo metu 
žymiai daugiau. 


bedarbių būti 


Ženevoje nusiginklavimo komisijo- 
je visi Maskvos atstovo Litvinovo pa 
siūlymai atidėta pačiai nusiginklavimo 
konierencijai. Jo reikalavimai ir projek- 
tai nesą komisijos kompetencijoje. 

* 


Ispanijoje nerimsta universitetai del 
dabartinio diktatoriaus politikos. Dikta 
torius paskelbė visuomenei, kad jis už- 
darysiąs visus Ispanijos universitetus, 
jeigu studentai kels raušes ir darys de- 
monstracijas. Esą Ispanijoje perdaug 
advokatų ir gydytojų, tai del universi- 
tetų uždarymo šalis nenukentėsianti. 

* 


Meksikoje traukiama atsakomybės 
p. Marija Itnazte, „Moterims globoti 
armijos“ pirmininkė. Vyriausybė ją i 
kitas 10 ponių kaltina, kad jos palai- 
kiusios sukilėlius ir dėjusios su katali. 


kais. 
* 


Cekosłovakijoie prasidėjo politinių 
partijų rietenos. Čekai tautininkai pa- 
reikalavo ministerio Benešo atsistatymo 
del jo nedorų priemonių ministerių ka- 
bineto vienybei ardyti. Benešas užsiga- 
vo ir pareiškė, kad pasiliks ministeriu, 
jeigu tautininkai atsiims savo priekaištą. 
Kuo toks nesusipratimas baigsis, dai 
nežinia. 

* 

Suomijos santykiai su Rusija pasi- 
darė įtempti. Ligšiol snomiai nepasirašė 
po Litvinovo protokolo. Suomijoje tai 
atidėta iki seimo rudens posėdžių. Tas 
nepatiko Maskvai. Maskvos oficiozas 
„Izvestija“ mato tokiame atideliojime 
suomių nesutikimą pasirašyti. Suomijos 
politika esanti neatsakomingų žmonių 
(„avanturninkų“) rankose, kurie esą 
priešingi sovietams. Panašiai nušviečia 
dalyką ir kiti rusų laikraščiai. 


* 


„Kinuose .siančia naminis -karas ties 
upe Jangtse-Kijang. Eina dideli mūšiai. 
Mūšių centras ties miestu Jčang. Mieste 
didžiausia baimė. Japonai pasislėpė ant 
japonų karo laivų. Jeigu miestas bus 
paimtas, europiečius laukia piovynės. 
Anglų laivai stovi ir laukia, ar nereiks 
europiečiams duoti pagalbą, 


* 


Rumunai sąryšy su svyravimais 
Varšuvoje pasvyro prie vokiečių. Vely- 
kose vokiečių generolas von Seekt vie- 
šėja. Rumunijoje. Į rumums veikia ir 
vengrų susiartinimas su lenkais. Projek- 
tuojama Rumunijos armija reformuoti. 
Kariuomenės priešaky būsiąs premiero 
Maniu draugas generolas Marcoviči. 


SKANDINAVAI LIETUVOJE. 


vus, užpuldavo pakraščių gyventojus, 
Devintame amžiuje jie apiplėšė Škotiją, 
Angliją, Prancūzija, Ispanija Irlandija ir 
buvo pasiekę Italiją. Dešimtame amžiuje 
užėmė didelę dalį Prancūzijos ir ten bu- 
vo įsteigė savo valstybę. Normanai 1066 
m.užėmė visą Angliją. Jų laivai jau tuo 
metu pasiekdavę Ameriką. 

Danijos karaliai nuo Kirstaus laikų 
buvo galingi ir niekas su jais jūroje ne- 
galėdavo lygintis. Apiplėšti svetimus lai- 
vus jie neskaitė blogu dalyku, priešingai 
jų dainose labiau pasižymėjusieji plėši- 
kai giriami ir gerbiami už drąsą ir ka- 
ringumą. 

Derlinga Lietuvos žemė, javų gau- 
singumas ir gyventojų darbštumas gerai 
buvo žinomi skandinavams. Vienas 
skandinavų būrys pasiplėšęs grįždavo į 
užmarį, atplaukdavo kitas. Dalis jų apie 
Klaipėdą ir  Zemaičiuose pradėjo sau 
statyti pilis. Visą pamarį tarp Vislos ir 
Dauguvos upių jie vadindavo Ostgardija 
arba Austurveg. Švedų karalius Ivaras 
jau septintame šimtmetyj ties dabartine 
Klaipėda, (tuomet tas kraštas Rusne ar 
Ruse vadinta) buvęs įsigalėjęs. Po Ivaro 
to krašto karaliai atsiskyrę nuo Švedi- 
jos. 

Didesni skandinavų puolimai j Lie- 
tuvą buvę: pirmas — septintame amžiuje 


prie švedų karaliaus lvaro, antras — aš- 
tuntame amžiuje prie švedų karaliaus 
Gangaro Lodbroko ir trečias— prie šve- 
dų karaliaus Eriko Hefilsono, kurs mirė 
852 m. Zinomi yra dar Danijos kara- 
liaus Regnaro Lodbroko žygiai Baltijos 
jūroje. Jis didžiuodavosi savo galybe ir 
kad daug kraštų nuo jo priklauso. Lie- 
tuvos pamario kunigaikščiams teko įam 
pasiduoti. Tas valdovas, praplėtęs tuo 
metu savo valdžią nuo Nemuno iki 
Šiaurės Ledų Vandenyno. Skandinavai, 
kurie įsigyveno Rusnės krašte, anot Nar- 
buto vadinta Rus-Varingais arba kaip sla- 
vai juos pavadino variagai. Iš jų kilę pir- 
mieji Rusijos karaliai Riurikas, Alegas ir kt. 

tai kaip aprašinėja skandinavai 
savo puolimus Lietuvoje. Kartą po lai- 
mingos kovos su Kuronijos gyventojais 
pasisekė Toroliui pagrobti ir prikrauti 
savo laivas džiovintomis žuvimis, odo- 
mis, kailiniais. Tai jis nusiuntęs Anglijon 
ir iš ten gavęs kviečių, medaus, vyno ir 
kitokių stiprių gėralų. Kitą kartą Torolfas 


su Eigiliu neva pirkliaudami užsukę ten ` 


pat į kokį tai miestą. Išbuvę dvi savaiti 
ir nedarę puolimų. Buvęs ten turgus ir 
labai daug žmonių. Bijoję užkabinti, kad 
jų nenugalėtų. Turgui pasibaigus, jie už- 
puolę miestelio gyventojus. Kova nesi- 
sekė. Turėjo sugrįžti prie laivų. Po kiek 
laiko sustoję prie ūpės kranto, savo žmo- 
nes padaliję mažais būreliai ir įsiveržę 
į miškais paaugusį kraštą. Rasta nema- 


ža sodžių. Gyventojai išmušta ir jų tur- 
tas pagrobta, Eigilio vedamas burys su- 
tiko ginkluotus gyventojus. Jie tuoj ap- 
supo iš visų pusių skandinavus ir, nors 
skandinavai buvo geriau ginkluoti, vie- 
tos gyventojai privarė skandinavus prie 
supiltos tvirtovėlės. Čia iš viršaus ant 
skandinavų kardų ėmė mesti savo rubus, 
Skandinavai buvo priversti pasiduoti. Ei- 
gilį nuvėdę į artimą kaimą, kur ket nę jį 
nudėti. Del vėlyvo vakaro: atidėta tai 
rytojui. Eigilis ir jo draugai buvo užda- 
ryti kalėjiman. Eigilį stipriai pririšo prie 
šulo ir uždarę vieną. Naktį jis sugebėjo 
atsirišti. Per lubas ir lentų stogą išlindo 
ir išleido savo -draugus, uždarytus rušy- 
je po tais namais. Naktį surado ginklus, 
nes niekas nesergėjo. Sargyba girtuoklia- 
vusi. Apvogė sidabrą ir kita, kas patiko, 
ir buvo jau beeiną į laivą, tik Eigilis, 
nenorėdamas likti prastu vagimi, nutarė 
sugrįžti. Čia padegė namus, kuriuose 
girtokliavo sargyba, žinoma, pirma gerai 
uždaręs duris. Kurie lindę per langus, 
skandinavai užmušę. Taip visi sudegę. 
Eigilis sugiįžęs prie savo laivų ir nu- 
plaukęs į užmarį. Tai tik vienas atsiti- 
kimas iš anos gadynės skandinavų už- 
puolimų Lietuvos ir Latvijos kraštuose, 


St. V-nas. 

Valstybės reikšmė 


Žmogus paliktas sau vienas negalė- 
tų savo tikslo pasiekti, nepakiltų kultū- 
roje ir doroje, pirmose gi savo gyveni- 
mo dienose greit rastų sau mirtį. Žmo- 
gus tai ne ančiukas, kurs iš kiaušinio 
išskilęs jau vienas moka plaukti ir gali 
gyventi. Net paaugėjęs žmogus negali be 
kitų apseiti, 0 jau apie dvasios lavinimą 
be kitų pagalbos negali būti ir kalbos. 

Iš visų Dievo kūrinių žemėje žmo- 
gui labiausia yra reikalinga kitų para- 
ma ir pagalba. Tai verčia visą žmonių 
visuomenę dalytis darbu. Vieni dirba 
vienus darbus, kiti—kitus ir darbo vai- 
siais rmainosi. Be darbo pasidalinimo 
žmonės niekuomet nepasiektų tokio kul- 
tūros laipsnio, kokio dabar jau esame 
pasiekę. 


Geras darbo padalinimas yra gali- 
mas tik gerai organizuotoje visuomenė- 
je. Pirmiausia organizacija, prie kurios 
= Žmogus privalo priklausyti, yra šeima. 
Šeimyna kiekvienam duoda gyvastį ir 

žmogaus gyvenimą vysto pagal gamtos 

ir doros reikalavimų. Nepakanka dar 

šeimos paramos ir štai šeimynos jun- 
giasi į valsčius, tautas ir valstybbes, kad 
"galėtų savo gyvenime visa pasiekti, ko 
jų gyvenimas pagalikultūros laipsnio rei- 
“  kalauja. Žemesniame kultūros laipsnyje 
tos visuomenės esti mažesnės ir susida- 
ro dažniausia tik apsigynimo tikslais 
nuo užpuolikų. Aukščiau kultūroje pa- 
= kilusieji žmonės didesnei savo gyveni- 
mo pažangai kuria valstybes ir stengia- 
si būti nuo svetimų nepriklausomi. Val- 
“ stybė, jungdama žmones vienybėn, rū- 
pinasi visų savo piliečių reikalais, juos 
tvarko ir stengiasi pagerinti visų gyve- 
nimą. 


Davė Dievas žmogui įstaty mus gam- 
tos keliu, užrašydamas juos kiekvieno 
žmogaus sąžinėje ir jo širdyje, kitus 
apreiškė amžių bėgyje per savo prana- 
šus, pasiuntinius ir šv. Bažnyčią, bet ar- 
čiau taikinti gyveniman tuos įstatymus 
ir pritaikinti prie kas kart naujų gyve- 
nimo aplinkybių, paliko patiems žmo- 
"nėms ir ypač jų sudarytoms valstybėms. 
"Pagal gamtos teisės žmogus turi teisę 
turėti "nuosavybę ir ja naudotis paga? 
„savo norą, tačiau žmogaus prigimtis 
nenurodo, kad tas daiktas privalo pri- 
` klausyti tam žmogui, ne kitam nenurodo, 
"kaip savo daiktus gali perleisti arba 
atiduoti kitam žmogui. Jeigu taip visa 
būtų palikta, tai žmonės nuolat peštųsi 
del nuosavybės. Valstybė tuos reikalus 
„tvarko, kad vienas kitam nuosavybės 
"neatimtų ir kaip nuosavybė perleidžiama 
kitiems. Taip yra ne tik su nuosavybe, 
T bet ir su apsigynimu nuo priešų, pilie- 
čių mokesčiais ir pareigomis, mokyklo- 
mis ir t. t. 


ai Bet ir valstybė neturi galimybės api- 
brėžti teisėmis begalinį mūsų gyvenimo 


| Liberalų programa kaip matėme, su- 
darė, sunkias žmonėms gyvenimo sąly- 
gas, kapitalistai naudojo ir skriaudė dar- 
L bininkus ir pastatė juos į visiškai ver- 
“ Eišką nuo darbdavių priklausomybę, jie 
= didino tokiu būdu darbininkų skurdą ir 
= Vergiją, drauge gi telkė į savo rankas 
kaskart didesnius kapitalistus, socialistai 
Ei stūmė darbininkus į streikus, revoliu- 
L cijas, kuriuose nukentėdavo dažniausiai 
"tie patys darbininkai; darbininkai sude- 
„moralizuoti prieštikybine agitacija, sto- 
© davo dažnai prieš tikybą, teisingumą, 
"Prieš savo reikalus, gamindami dar di- 
desni vargą ir skurdą. Atsitikus pavojui 
Socialistų vadai, daugumoj žydai pasi- 
` Slėpdavo, o darbininkus palikdavo įnir- 
= Tusiai valdžiai, kuri negailestingai bau- 
„ Šdavo, nuskurdusius nelaimingus socia- 
Sty paveikėjus. 

= Bažnyčia kaipo Dievo ir žmonių mei- 
„lės ūgdytoja ir platintoja, teisingumo 
 Šaugotoja, negalėjo į tai šaltai Žiūrėti. 
= “aip seniau, 
© Škriaustuosius, tik pasikeitus gyvenimo 
' Šalygoms, pasirinko savo veikimui naujų 
„Priemonių. Ji išėjo į liaudį jos mokyti, 
f Šiesti. Bažnyčios balso klauso tokie 
mūs veikėjai, kaip Kolpingas, kuris 
„'okietijoj suorganizavo 80 tūkstančių 


Socialis klausimas. 
(Krikščionių mokykla). 


taip ir dabar ji gynė nu- ` 


VILNIAUS 


žmogaus gyvenime. 


įvairumą. Valstybė apibrėžia savo įsta- 
tymuose tai, kas dažniau gyvenime pa- 
sitaiko. Atskirus gyvenimo retai pasi- 
kartojančius nuotikius sprendžia žmo- 
gaus sąžinė, doringumas jir dvasios kul- 
tūros laipsnis. Jau Tacitas senovėje pa- 
stebėjo: „Ką reiškia įstatymai be dorin- 
gumo? 

Nors esame rašę, kaip šv. Povilas 
supranta valstybės reikšmę visuomenės 
gyvenime ir kad valstybių valdovai turi 
valdžią nuo Dievo, bet toji valdžia nėra 
absoliuti ir visagalė. Čia tenka krikščio- 
nims priminti šv. Petro žodžius: „Die- 
vo reikia labiau klausyti, kaip žmonių“ 
(APD 5,29). 

Nereikia manyti, kad valstybė pasi. 
darė žmonėms reikalinga tik po gimto- 
sios pirmųjų tėvų nuodėmės. Ne, val- 
stybės reikalas plaukia iš pačios žmo- 
gaus prigimties. Valdžios reikalas rišasi 
su žmogaus laisva valia. Tiesa, po gim- 
sios nuodėmės del žmogaus dorinio, su- 
silpnėjimo valstybės valdžia tapo dar 
reikalingesnė ir valstybei tenka eiti da- 
bar tokios viešos funkcijos arba parei- 
gos, kurių pirmykščiame žmogaus sto- 
vyje būtų nereikėję eiti. Čia pirma visa 
ko turime galvoje bausmes už įstatymų 
laužymus, nes dabar negalima pasitikėti 
visų piliečių gera valia, Mažiau kultū- 
ringuose kraštuose bausmės esti žiaurė- 
snės, kultūringesniuosę kraštuose bau- 
smės esti švelnesnės, o mirties bausmė 
net visai panaikinama. 


Labai save suvedžiotume, jeigu pa- 
sitikėtume, kad žmonija pasieks taip 
aukšto kultūringumo laipsnio, jog visiš- 
kai galės be bausmių apsieiti, užmiršta- 
ma čia, ar nenorima tikėti tomis pase- 
komis, kurios po gimtosios - nuodėmės 
įvyko pačiame žmoguje. Atsiradusios 
žmoguje silpnybės yra šioje žemėje am- 
žinos, ir mums tenka su bausmėmis tu- 
rėti reikalą. Mėginimai netaikyti bau- 
smių gyvenime esti labai pavojingi, pa- 
daugina nusikaltimų ir visokių blogybių 
skaičių ir visuomenei padaro daugiau 
žalos. Žinoma, pavienių žmonių gyveni- 
me ir išimtinose sąlygose yra galima 
apsieiti beveik be bausmių. Iš to nega- 
lima daryti išvados, kad ir valstybės gy- 
venime kada nors ta bus galima su- 
laukti. Galima apie rojų žemėje svajoti, 
bet jo čia nesulaukė mūsų protėviai ir 
nesulauks mūsų vaikų vaikai. 


Kas čia kalbama apie valstybę, rei- 
kia suprasti apie tokias valstybes, ku- 
rios teisingais pagrindais yra kilusios ir 
kurios jėga neužsimeta kultūringoms 
tautoms. Deja, mūsų gadynėje apie dau- 
gelį valstybių dar to negalima pasakyti. 
Kur neišlaikoma valstybės gyvenime tei- 
sybės, ten tarp valdžios atstovų ir pilie- 
čių nėra santaikos, ten kai kada val- 
stybės aparatas nepadeda, bet trūkdo 


R.Y TO JUS 


Iš lietuvių gyvenimo Amerikoje. 


Mūsų broliai, gyveną Amerikoje šventadieniais daro pramogas išvykdami 
į gegužinės. Čia matome tokią gegužinę. Kada mes vyksime į gegužinę 
savais: automobiliais? 

atskiroms šeimoms ir net tautoms siekti 
savo tikslo ir gerovės žemėje. Kai kal- 
bame apie valstybės reikšmę žmonių gy- 


venime, galvoje turime kultūringas val- 
stybęs ir kutūringus piliečius. | 
Katalikas. 


Šv. Tėvo dovana Lietuvos jėzuitams. 


Jėzuitai jau keleri metai ketina 
įsteigti naujokyną Lietuvoje. Dabar imta 
vykdyti šis sumanymas. Jau pereitais 
metais valdžia pavedė šiam reikalui 
Buktininkų dvaro centrą (netoli Simno). 

tomis dienomis šv. Tėvas davė 20.000 
litų pašalpos naujokyno namams remon- 
tuoti ir įrengti. Šia pašalpa jėzuitų naujo- 
kynui (noviciatui) rūpinosi pats Lietu- 
vos nuncijus Arkivyskupas Bartoloni, 


kuriam generalinis sekretorius Gasparri 
popiežiaus vardu atsiuntė tą sumą. 

v. Tėvas jau vieną kartą buvo pa- 
rodęs savo dasnumą Lietuvos jėzuitams, 
kai Kaune buvo atstatoma jų gimnazija. 
Dabar antrą kartą rodo savo susido- 
mėjimą Lietuvos bažnytine plėtote ir 
jėzuitais, kurie kadaisi Lietuvą apgynė, 
nuo protestantizmo bangų. 


Dar vienas advokatas. 
(iš spaudos). 


„Lietuvos Žinios“ 85 (2987) Nr. 
palietė Vilniaus krašto lietuvių gyveni- 
mą. Po iigoko filosofavimo bendro po- 
būdžio klausimu jose štai kas seka: 

„Vilniaus lietuvių komitetas neren- 
kamas jau dveji metai (Tai ne pirmas 
atsitikimas. Pats d-ras Alseika, būda- 
mad dar komitete, buvo paskutiniu me- 
tu prieš komiteto perrinkimą ir tą mintį 
rėmė ir platino; tur būt jis ir pats to 
neišsigins *); iš jo išėjo ilgai ir sun- 
kiausiais laikais jame dirbę veikėjai su 
d-ru Alseika priešaky (kuris išėjo iš ko- 
miteto kaip tik sunkiausiu metu). D-ras 
Alseika „naujo kurso žmonių (kurie su- 
sispietę „Kultūros“ draugijoje) tapo biau- 
riausiai apžmeistes, iškoneveiktas ir tau- 
tos priešu padarytas („Vilniaus Ryto- 


*) Pabrauktas tekstas — mūsų Red. 


jaus“ 9 nr.) (Gaila, kad „Liet. Žin“ 
nepapasakojo savo skaitytojams tų darbų, 
už kuriuos d-rui Alseikai teko iš „Viln. 
Ryt.“; taip daro visi bešališki žmonės!) 

Prieš tai protestavo visi sąžiningi ir 
dori Vilniaus lietuvių visuomenininkai 
(kurie šokiais ar tokiais sumetimais ir 
daugiausia „logika“ (sic!) vadovauda- 
miesi nepritarė, bet visgi parėmė darbus, 
nukreiptus prieš tautos reikalus), neiš- 
skiriant nei kunigų (kurie kaip tik nedir- 
ba visuomeninio. darbo). 

Nežiūrint to protesto „Vilniaus Ry- 
tojus“ 12 nr. vėl deda biauriausį provo- 
kacinio pobūdžio straipsaį (kuriame pir- 
štu rodyte parodė į žalingus d-ro Alsei- 
kos darbus tautos reikalams), kuriame 
aiškiai kyšo pagiežos pilna tendencija 
sunaikinti savo idėjinį priešą (Mes ne- 

gizelių (tarnų) į draugijas, o praėjusio 
amžiaus vidury vyskupas Kettleris orga- 
nizuoja katalikišką akciją (veikimą) taip 
plačiai, kad apima ne tik visą Vokietiją, 
bet ir Europą. Kardinolas Pecci savo 
ganytojiškame laiške 1877 m. energin- 
gai puolė nežmoniškas liberalų priemo- 
nes išnaudoti darbininkus, nepakenčiamą 
vaikų kankinimą fabrikuose ir reikalavo, 
kad valdžios susirūpintų tuo klausimu 
ir užkirstų kelią panašioms suktybėms 
ateityje. Kada gi kardinolas Pecci 1878 
metais tapo popiežium Leonu XIII nu- 
stebino visą pasaulį socialinio klausimo 
supratimu. Be kitų jo raštų garsiausia 
yra jo enciklika (raštas) „Rerum Nova- 
rum“ 1591 m. „Nereikia manyti, sako 
Leonas XIII. kad bažnyčia sielų išgany- 
mu besirūpindama, užmiršta visą, kas 
liečia šį žmonių gyvenimą. Jai ypač rūpi 
darbo žmonės, kad juos iš tų vargų iš- 
vaduoti, ir kad jie susilauktų geresnio 
gyvenimo. Kadangi socialistai įžeidžia 
privatinės nuosavybės teisę, griauna iš 
pamatų šeimos šventumą, pripažindami 
moterybės suardomybę, sėja neapykantę 
luomų tarpe, Leonas XIII tuos klausi- 
mas plačiai gvildena ir duoda žmonėms 
tikslių praktiškų nurodymų: 

1. Privatinė nuosavybė turi pagrindą 


Dievo valioje, ja gi tegalima naudotis 
Dievo garbei, savo ir artimo gerovei, 
nes Dievo akivaizdoje esame tosios nuo- 
savybės nuomininkais, bet ne savavališki 
ponai. Negalima šaltai žiūrėti į artimo 
skurdą, bet reikia jam ateiti pagalbon. 
Privatinė nuosavybė skatina žmogų prie 
darbo ir taupumo, priešingai, panaikini- 
mas jos veda prie apsileidimo, tinginia- 
vimo ir neapykantos, nes darbo vaisių 
dalinimas, tarp nelygiai nusistačiusių 
doras ir tikėjimo atžvilgiu žmonių, su- 
kelia barnius, kerštą ir kovas. Kiekvienas 
pasikėsinimas ant privatinės nuosavybės 
yra papanta vagystė, arba užgrobimas. 

2. Zmogus turi teisės prie laisvės 
tiek, kiek jis pats sugeba laikyti pagar- 
boje savo prigimtį. Kadangi kiekvienas 
žmogus turi užlaikyti savo savaitę, todel 
kiekvienas turi dirbti. Nuo darbo niekas 
nėra paliuosotas, nei didžiausis turtuolis, 
nes žmogus, visuomenės narys, negali 
naudotis kitų prakaitu ir krauju, bet turi 
pats ir gi prisidėti prie bendros gerovės, 
kitaip bus pavarytas, dykaduonis. Darbas 
turi padengti išmintingam ir taupiam 
žmogui jo pragyvenimo išlaidas. 

3. Užmokesnis už tą darbą turi būti 


toks, kad iš jo galėtų Žmoniškai pragy-. 


venti doras žmogus su savo šeimyna! 
Darbininkas turi gyventi ne išmaldomis, 
bet tinkamu ir teisingu uždarbiu. Darbi- 
ninkams reikia visur organizuoti ligonių 
kasas, apsidraudimo, sušelpimo kasos 


seneliams, našlėms ir našlaičiams. Darb- 
daviai turi rūpintis savo darbininkų taip 
pat ir doriniu gyvenimu, stiprindami ti- 
kėjimą ir apsaugodami juos nuo ištvir- 
kimo. Darbininkas turi atsinešti prie 
darbdavių su meilė ir nekurstyti luomi- 
nės neapykantos. Darbininkas turi teisės 
reikalauti valstybės globos, jie turi šven- 
tadienio poilsio teisę, gali reikalauti, kad 
fabrikuose vyrai nuo moterų būtų atski- 
riami, kad nebūtų apkraunami vaikai ir 
moterys darbu, -netinkančiu jų lyčiai ir 
amžiui. Primena popiežius, kad šeimos 
šventumo pagrindas yra moterybės ne- 
suardomybė, nes tas yra prigimties įsta- 
tymas. Kadangi šeimos sudaro tautą, tai 
aišku, kodel socialistai, žydų vedami, 
taip smarkiai puola moterybės šventumą, 
nes išgriovus šeimą, galės išardyti, ar net 
pražudyti visą tautą. Popiežius ragina 
visus laikytis Kristaus mokslo, kurs at- 
nešė mums tikrąją brolybę, lygybę ir 
vienybę. 

Be enciklikos „Rerum NOvarum“ Le- 
onas XIII dar nuolat ragina ir giria 
įvairių pasaulio kraštų krikščiontiškosios 
akcijos vadus ir šie, supratę popiežiaus 
mintį, varo jo darbą toliau, tveriasi ga- 
lingą krikščioniškoji organizacija, kuri 
tapo pavadinta „Krikščioniškoji demo- 
kratija“, į kurią gali prigulėti ne tik ka- 


"talikai, bet ir protestantai ir visi, ku- 


riems terūpi įvykdinti Kristaus mokslas 
pasaulyje. Nenuostabu tad, kad Leonas 

lietėme d-ro Alseikos idejų: jo pažiūrų 
į tikybą, į visuomenę bei valstybinę san- 
tvarką, tik griovėme fiksidėją: juodink 
N. Lietuvos politinį ir visuomeninį gy- 
venimą, tai grius prof, Voldemaro val- 
džia), kad jis daugiau neaisikeltų visuo- 
meniniam darbui (tik ne tokiam, kad 
pilti vandenį svetiman malūnan) ir ne- 
galėtų („tyčia nušviesti neigiamąją N. 
Lietuvos „valdžios politikos pusę“ iš 
„Tiesos Zodžio“) stoti kovon už krašto, 
tautos ir liaudies idealus (Jei visi Vil- 
niaus krašto lietuviai pasektų d-ro Al- 
seikos pėdomis, tai tikriausiai išsipildy- 
tų lenkų demokratinių "sluoksnių svajo- 
nės, bet ne mūsų tautos ir ne lietuvių 
liaudies idealai). 


Kartu su d-ru Al. dabar puolami ir, 


kiti intelegentai (Ar ne už „Pirmyn“ 
platinimą ir ryšių palaikymą su plečkai- 
tininkais?) Tas žinoma, turės pasėkų, 
“kurios apims platesnius Vilniaus krašto 
gyventojų sluoksnius (daugiau privis jei 

ne plečkaitininkų, tai bent jų užtarėjų, 
nes protestuotojų tarpe nestinga ir to- 
kių). Zodžiu, pradėta pragaištingas mū- 
sų tautos vienybei ardymo darbas (Kas 
pirmas pradėjo ardyti vienybės darbus: 
d-ras Alseika, ar „Vilniaus Rytojus“? 

Mes negalime nutylėti šių neigiamų 
tautai ir valstybei reiškinių ir turime 
pasmerkti (Cia mes su „Liet. Žin.“ vi- 
sai susigiedojome: pilimas vandens sve- 
timan malünan, žinoma neigiamas tau- 
tai ir valstybei darbas, ir „Vil. Rytojus“ 
pirmas išdrįso tai pasmerkti viešai 9 nr.) 

Toliau „Liet. Zin.“ nesirengia tei- 
sinti, teisti bei ginti d-rą Alseiką. Gu- 
drios: jos žino, kad puolęs į klaną sau- 
sas nekelsi. Bet po žinomu protestu pa- 
sirašo. Dabar mes suprantame, kad šį 
straipsnį „Liet. Žin.“ įsidėjo ne sando- 
rai Vilniaus lietuvių tarpe palaikyti, bet 
jai ardyti. Tikrai varnas varnui akies 
nekirto, 

Sveikatos kampelis. 
Tymai. 


Tymai (kitaip: adra, karai; lenk. 
Odra) paplitę Europoje jau nuo senai. 
14-to amž. rašytojai jau mini tymus. Yra 
tai viena paprasčiausių ligų, kuria kiek- 
vienas perserga. Kas nesirgo mažas bū- 
damas, reikės ta bėda atlikti dideliam. 
Serga tymais daugiausia vaikai pirmo- 
sios dešimties metų amžiaus. Iki 1 me- 
tų kūdikių serga retai. Vėliau vis daž- 
niau, Antru kartu ši liga labai retai pa- 
sikartoja. Yra tai limpama liga. Galima 
ja užsikrėsti neišpasakytai lengvai ir ne 
tik nuo gulinčio lovoje išberto ligonio. 

„ Asmuo, įgijęs tymų diegus, beveik per 
10 dienų nei nenusimano, kad jis šian- 
dieną, rytoj susirgs. Tymų sėklelės, iš- 
ėjusios iš žmogaus kūno esti labai ne- 
atsparios ir greit nyksta. Tymų epide- 
mijos šaltiniai — mokyklos, prieglaudos. 

„Liga pasireiškia iš lėto. Vaikas išsyk 
nieko bloga nejaučia, vaikšto mokyklon 
paskui atsiranda sloga, kosulys, prade- 
da čiaudėti, karščiuoti, parausta akys. 
Tėvai paprastai mano, kad vaikas tru- 
putį peršalo ir dažnai nekreipia dėmesio. 
Pereis, sako. Tuo labiau, kad ligonis 
paprastai tebevaikščioja. Dažnai po po- 
ros dienų ligonis dargi kiek atsipeiki, 
karštis sumažėja, bet į kokią 4-tą dieną 
jis vėl smagiai sukarščiuoja, svarbiausia 
— pasirodo išbėrimas. Beria stambiomis 
raudonomis dėmėmis visą kūną, dau- 
giausia veidą, kaklą, paskui liemenį, ran- 
kas, kojas. Ligonį apima sloga, kosulys, 
akys parausta, ašaroja, bijo šviesos, kar- 
tais apkimsta, suskauda akys. Karštis 
laikosi kelias dienas, paskui staiga vie- 
ną dieną nupuola, Ligonis ima taisytis. 
Tačiau greit keltis nepatariama, Jai jis 
paguli 3 — 4 savaites. 

Taip dažniausiai esti. Tai paprastoji 
lengva forma. Bet kartais liga jau pa- 


XIII buvo katalikų mylimas, o kitatikių 
gerbiamas; del savo pastangų darbininkų 
padėčiai pagerinti gavo „Darbininkų po- 
piežiaus“ vardą. 

Didysis karas leido socializmui dau- 
gely šalių savo teorijas pritaikinti prak- 
tiškai, ir kas gi pasirodė. Suprato net 
patys socialistų vadai, kad teorija ir gy- 
venimas nesiduoda sutaikinti. Vokietijoj 
pav. net šautuvais ir bombomis jie su- 
laikė savo uolesnius draugus nuo toli- 
mesnių bandymų. Italijoj patys Žmonės 
padarė galą socialistų eksperimentams. 
Anglijoj ir Prancūzijoj socialistei nė 
bandymų nėra darę. Rusijoj gi, kur so- 
cializmas buvo pritaikintas visu platumu, 
bandymai privedė prie didžiausios nelai- 
mės ir klampynės, iš kurios rusai jau 
trylikti metai negali išbristi. Taigi so- 
cializmo mokslas visur parode visišką 
gyvenimui netinkamumą ir susibankru- 
tijo. Rusų socialistai skelbė visam pa- 
sauliui rojų, 0 tuo tarpu sukurė tikrąjį 
pragarą. Kodel? O gi todel, kad visur 
skelbia ir platina neapykantą ir luomų 
kovą ir tokiu būdu griauna iš pamatų 
valstybės ir tautas gerovę ir pastovumą. 

Tuo tarpu Leonas XIII ragina žmo- 
nes prie darbštumo, blaivumo, dorumo, 
savišalpos, palaikyti savo tarpe artimo 


čioje pradžioje prasideda labai dideliu 
karščiu, kurio ligonis neišlaiko. Kartais 
vėl liga prasideda paprastai, bet štai iš- 
bėrimas darosi netoks ryškus, išbalęs, 
pamėlęs, ligonis ima sunkiai kvėpuoti. 
Tada sakoma, kad liga užatakavo plau- 
čius — atsirado plaučių uždegimas. Be 
to plaučių uždegimas gali atsirasti ir 
paskui, kaipo ligos priedas ar pasėka. 
Tie uždegimai dažniausiai ligonį į kapus 
nuvaro. Taigi, kaip matome, ši liga nė- 
ra jau tokia nekalta, kaip kam atrodo. 
Net ir persirgus tymais kai kada neap- 
sieina be blogų tos ligos pasėkų. Pv. 
gali likti ilgesniam ar trumpesniam lai- 
kui įvairūs akių uždegimai, ausų užde- 
gimai, tekėjimas iš ausies ir net apkur- 
timas, gali kurį laiką nosis pūliuoti ar 
oda šunvotimis nueiti ir t. t. Blogiausia, 
ypač pas silpnesnius va'kus, gali po ty- 
mų prikibti džiova. Ligonis tada nors 
pasveiko, bet vaikšto be ūpo, sunykęs, 
neturi apetito, kai kada pakarščiuoja ir 
kosti per kelias savaites ar net mėne- 
sius., Tada reikia būtinai kreiptis prie 
gydytojo. Ir bendrai tymais sergant gy- 
dytojų kviestis vis tik reikia, ypač pra- 
džioj, ligai išaiškinti, ir paskui, jei ligo- 
nis pablogėjo ar šiaip jau kas atsitiko. 
Be to šiandien vartojamas tymų skiepi- 
jimas. Skiepina gydyiojas. 

Mūsų žmonės tymų nesibijo ir ne- 
retai motynos tyčia suguldo sveikus vai- 
su ligoniais, kad visi vienu laiku per- 
sirgtų ir liga kuo greičiausiai bai- 
gtųsi, Toks elgesis nėra girtinas. Yypač 
reikia saugoti nuo tymų vaikus iki 4 
metų, nes jie susirgę tymais dažnai gau- 
na sunkų plaučių uždegimą. Pasitaiko ir 
ausų uždegimai. Aplamai kad ir dide- 
sniems, bet silpnesniems vaikams tymai 
yra baisi liga. Toki vaikai, ligai pasiro- 

džius, reikia kaip nors atskirti nuo su- 
sirgusiųjų. Tokiu būdu galima bus bent 
laikinai išvengti ligos ir atidėti ją pas- 
kesniam laikui, kuomet vaikai paaugs ir 
sustiprės. 

Sergant tymais nėra reikalo užka- 
binti langus, kad kambary būtų tamsiau. 
Užteks, jei ligonio lovos galvinį galą 
pastatysim langų pusėje, šviesa tuomet 
kris ne tiesiog į akis. Ir bendrai ligonis 
reikia gerai prižiūrėti. Reikia jis pagul- 
dyti švariame, sausame, šiltame kamba- 
ryje. Svarbu, kad nebūtų oro traukimo, 
lova neturi būti po langu. Ligonio val- 
gis turi būti lengvutis — pieniškas. Gerti 
galima duoti virinto ataušinto vandens. 
Svarbiausia reikia žiūrėti, kad ligoms 
nepersišaldytų. 

Sveikstančius ligonius reikia gerai 
maitinti, kadangi džiova kimba prie 
sulysusių ir menkai valgančių. Nereikia 
čia žiūrėti nei gavėnių nei pasnykų, nes 
iš ligonių to ir bažnyčia nereikalauja. 

Tymais persirgęs dar ilgai turi sau- 
gotis persišaldymo, kad neprikibtų plau- 
čių ligos. 

Kadangi tymų sėklelės, išėjusios iš 
žmogaus kūno, yra neatsparios, ne tvir- 
tos, tai po tymų nėra reikalo daryti kam- 
bario dezinfekcija. Pakaks, jei kambarį 
gerai išvėdinsime, baldus iššveisime ir 
išnešę oran išvėdinsime, rūbus išdulkin- 
sime, išskalbsinie. 


P. K—vičius. 


Įvairenybės. 


Ima, bet neskaito. 


Sovietų bibliotekose pastebėta, kad 
skaitytojai dažniausiai ima skaityti Mark- 
so „Kapitalą“ (Ši knyga yra sociali- 
stams, labai atsiprašome už palyginimą, 
kaip krikščionims Evangelija). Pasirodo, 
kad Markso publika visai neskaito, o 
ima tik tam, kad įrodytų savo politinę 
ištikimybę. Vienas bibliotekos lankyto- 
jas nutarė tai patikrinti. Jis įdėjo į Mark- 
so knygą popierinį rublį. Nežiūrint to, 
kad knyga perėjo per dešimtis rankų, 
rublis liko neišimtas. Mes galime tą lan- 
kytoją įspėti, kad Markso pasekėjai iš 
to padarys visai kitokią išvadą, butent: 
Markso skaitytojai prie tokios nuosavy- 
bės rankų netiesia. 


Atgyjo „caras“. 


Bolševikai, kaip žinome, užmušė 
paskutinį rusų carą Mikalojų. Jojo bro- 
lis Mykolas, kuris atsisakė nuo sosto, 
nežinia kur dingo; greičiausiai ir jis ta- 
po užmuštas. Bet dabar Ukrainoje buvo 
pasirodęs koks tai žmogelis, kuris tvir- 
tina, kad jis esąs caro Mikalojaus brolis 
Mykolas. Jam kiti patikėjo ir jį paskel- 
bė „caru“. Sis „caras“ važinėjo per visą 
Ukrainą, žmonėms pasirodydavo tam ti- 
kruose rūbuose ir vainikuotas. Jo gar 
bintoją skaičius augdavo, ypač darbinin- 
kų tarpe (šiems vargšanis jau, matomai, 
nusibodo socialistinis rojus). Jis jiems 
skelbdavo, kad bolševikų valdžia Rusijo 
je greit pasibaigs ir greit grįš senoji 
tvarka. Bolševikai stropiai šį „carą“ 
gaudė per 6 metus, bet gyventojai jį vi- 
suomet pasiėpdavo. Pagalios jie užklu- 
po jį vienoje kaimiečio troboje ir pa- 
reikalavo pasiduoti, „Caras“ ir jojo gar- 
bintojai per ištisą parą gynėsi nuo bol- 
ševikų, kol jį suėmė. Dabar jį bolševi- 
kai rengiasi teisti; su juo kartu bus tei- 
siami dar 52 asmens. 


Šis tas apie radio. 


Amerika yra išsiuntusi į ašigalius 
dvi ekspedicijas. Viena, Byrdo, tyrinėja 
pietų ašigalį dar nuo pernai metų, ki- 
ta—dar tik važiuoja į šiaurės ašiga!į ir 
dabar yra Grenlandijos salose. Tos eks- 
pedicijos yra pasiėmusios su savimi ra- 
dio stotis ir radio imtuvus. Ačiū šiems 
aparatams, tos ekspedicijos gali su vi- 
somis smulkmenomis pranešti visam 
pasauliui apie save ir sužinoti, kas kur 
dedasi. Paskutiniu metu gauta žinių, kad 
tos ekspedicijos pamėgino pakalbėti per 
radio ir viena su kita. Mėginimai pavy- 
ko, viena ekspedicija girdėjo kitą kuo 
puikiausiai, nors nuo viena ligi kitos 
yra daugiau 20 tūkstančių kilometrų. 
Tai, kaip sako, yra didelis žingsnis pir- 
myn radiotechnikoje. 


— Nesenai rado bombą Niu Jorko 
gubernatoriaus namuose. Duvo- manyta, 
kad tai pasikėsinimas ir pradėta tardy- 
mas. Pasirodė, kad bombą padėjęs sar- 
gas, kuris tikėjosi gauti „dovanų“. Da- 
bar tur būt gaus. 
ikagoje vėl siaučia banditai. Jie | 
vidudienį įsiveržė į vieną banką ir pa- 
grobė 15.0C0 dolerių. Gatvėje kovos | 
metu su policija buvo užmušti keli žmo- ! 
nės, bet plėšikai pabėgo. 

— Popiežius paaukojo 50.000 lirų 
ruošiamai į šiaurės ašigalį Albertini ek- 
spedicijai, kuri ieškos Nobile ekspedici- 
jos likučių. 

— Čičerinas išvažiavo ne Maskvon, 
bet Visbadenan (Vokietija) toliau gydytis. | 

— Amerika rengiasi palaikyti vokie- 
čius reparacijų komisijoje. 
Pekine išeina laikraštis „Ti 
Chau“, kuris buvo pradėtas leisti prieš 
1.100 metų, tai seniausias pasaulio lai- 
kraštis. 


— 


meilę, neužmiršti gailestingumo darbų, 
kurie apimtų visus luomus, be jokio 
skirtumo, ar tai bus darbdavys, ar dar- 
bininkas, ar krikščionis ar žydas. Todel 
Leono XIII darbas galima pavadinti ti- 
krai socialis nes apima netik katalikus, 
bet visus žmones; šitas darbas nesu- 
sibankrutuos, tvers amžinai, nes pama- 
tuotas Amžinosios Tiesos meile. 

Lietuvoje socialinis klausimas atrodo 
maždaug taip: Lietuva vidurinių žemdir- 
bių šalis. Netolimoje praeityje dar Lie- 
tuvos ūkininkas ir darbininkas, nežino- 
dami pragaištingos luomų kovos, (čia 
nekalbu apie ištautėjusią poniją) sutarti- 
nai gyveno ir dirbo, bendrai vargdami 
tuos pačius vargus, dalydamiesi bendrais 
džiaugsmais. Bet XIX amž. gale ir XX 
amž. pradžioje Lietuvoje atsiranda įvai- 
rių ekonominių ir politinių partijų (sro- 
vių) kurios sukelia žmonių tarpe nesusi- 
pratimų ir skilimų. Sunku čia trumpai 
aptarti, kuri partija siūlė ir siulo sveikesnį 
maistą ir kuri iš jų turės daugiau pasi- 
sekimo. | 

Vienas dalykas aiškus, kad Lietuvos 
kaip ir kitų šalių, socialistai ar tai jie 
"vadinsis socialdemokratais, ar socialliau- 
dininkais —visi jie nusistatę prieš tikybą 
ir bažnyčią ir veda smarkią kovą su ka- 


A” 


talikais, dažnai vylingais šūkiais patrau- 
kdami prie savęs ir atitraukdami nuo 
bažnyčios silpnesnius katalikus. Lietuvos 
socializmas yra perkeltas iš Rusijos, O 
Rusijos socializmas, kovodamas su ca- 
rizmu, griebdavosi aštrių priemonių, kaip 
teroras, bombos ir revoliucijos; rusų 
socialistams tėvynė buvo visas pasaulis, 
o tautietis-kiekvienas proletaras. 

ito nerasim pas kitus Europos so- 
cialistus, net pas lenkus, nes visur SO- 
cialistas yra pirmiausiai tautietis, O pa- 
skui socialistas. Pas mus gi, kaip ir 
Rusijoj socialistai sustingę, tartum su- 
akmenėję savo marksistinėj doktrinoj 
(moksle), nežengia pirmyn, bet aklai 
prisilaiko kitų valstybių socialistų nuro- 
dymų. Pav. 1917 m. Petrograde per Lie- 
tuvių Seimą, kada buvo iškeltas Lietuvos 
nepriklausomybės klausimas, socialistai 
nebalsavo ir išėjo iš salės, nes toks bu- 
vo rusų socialistų įsakymas; prakalbose 
kitataučių akivaizdoj mūsų socialistai be 
atodairos kritikuos Lietuvos kunigiją, 
buržuaziją, ko nepadarys joks kitų šalių 
socialistas. Paskutiniais gi metais mūsų 
socializmas visai susikompromitavo ir 
todel aukštesnės inteligencijos tarpe ne- 
turi pasisekimo. 

Delei kitų socialinių partijų užteks 


užcituoti, ką rašo žinomas rašytojas 
Jakštas: „Krikščionių demokratų partija | 
nepriešinga nei Dievui, nei bažnyčiai, 
nes jos nariai yra krikščionys. Seniau 
ta partija buvo dauginga ir galinga, tu- 
rėjo valdžią savo rankose, bet pridarius 
daugybę klaidų (pav. nutraukus ryšius 
su šv. Tėvu, nenorėjus daryti konkor- 
dato, išleidus neapgalvotų įstatymų...) ji 
prarado pasitikėjimą, liaudyję. Dabar ji 
daro atgailą ir mokinasi savo klaidas 
pažinti. Tautininkų partija labai brangina 
krikščioniškąją dorą (etiką), neneigia jie 
nė katalikų tikėjimo. Tautininkų sudary- 
toji valdžia yra padariusi katalikų baž- 
nyčiai Lietuvoje daug daugiau gera, negu 
buvusi krikščionių demokratų valdžia“. 
(Rytas 192» m. sausio) Partijų rungty- 
nės ir nesusipratimai daug žalos daro 
lietuvių tautai ir valstybei. Gal blaivus 
ir kantrus Lietuvio būdas privers mūsų 
partijų vadus mesti tarpusavę kovą, ku- 
ria naudojasi tiktai mūsų tėvynės prie- 
šai, o rišti socialinį klausimą, broliškai 
padavę vienas kitam ranką Kristaus 
mokslo dėsniais brangios Tėvynės labui. 

ŪKIO SKYRIUS 


e e we 
Apie miežius. 

“ Kiekvienas ūkininkas daugiau ar ma- 
'žiau sėja miežių, todel ir miežius pas 
"mus reikia priskirti prie svarbesniųjų 
„augalų. Miežiai vartojami gyvulių paša- 
‘ruj, iš dalies žmonių maistui ir bravorams. 
„Pašariniai miežiai daugiau savyje turi 
„baitymų, o mažiau krakmolo. (Gi bra- 
„voriniai miežiai, priešingai, daugiau sa- 
"vyje turi krakmolo.. Pardavimui geriau 
"tinka bravoriniai miežiai. Pašariniai 
„miežiai bravorams netinka, nes jie dau- 
"giau turi baltymų, mažiau duoda raugo 
ir jų baltymai patį rūgimą sulaiko. 

Miežiai gana greit užauga ir nunok- 
sta, nes mažiau per 100 dienų, todel juos 
galima sėti ir kraštuose su trumpomis 
vasaromis. 7 


Kur miežius geriausia sėti. 


Nors oro atžvilgiu miežiai mažus 
stato reikalavimus, tai dirvos atžvilgiu 
jie yra gana lepūs, nes gerai uždera tik- 
tai gerai įdirbtoje ir derlingoje dirvoje. 

Mūsų krašte miežiams tinkamos že- 
mės nedaug, todel ne visur jie gali būti 
sėjami. Daugelyje vietų pas mus tenka 
pastebėti, kad ūkininkai kas metai sėja 
miežius ten, kur jie niekuomet negali 
gerai užderėti. Tarytum, ūkininkai nori 
prievarta priversti miežius augti ten, kur 
jie negali gerai užaugti. Tai yra didelė 


klaida. Jei žemė miežiams netinka tai 
geriau jų ir nesėti, nes gaila bus įdėto 
darbo ir sugadintos dirvos. Į netinka- 


mas dirvas geriau pasėti kitokių augalų, 
kurie geriau užauga, taigi ir geriau ap- 
simokės. 

Neturėdami tinkamos žemės laukuose, 
ūkininkai dažnai sėja miež'ų daržuose. 
Daržuose žemė paprastai trąši, todel ir 
miežiai užauga neblogai. Tačiau ir į 
daržus sėti miežių nėra jokio išrokavimo, 
nes į daržus geriausia sėti daržovių. Dar- 
žovės visuomet daugiau naudos duos, 
negu bet kurie javai, norint ir geriausia 
užderėdami. 

Miežiai gerai gali užaugti tiktai gerai 
įdirbtoje, ir užtenkamai drėgnoje dirvoje. 
Ypač miežiai nepakenčia piktžolių, todel 
į apleistas dirvas jų geriausia nesėti, 
Miežius reikia leisti po tokių augalų, po 
kurių dirva apsivalo nuo piktžolių, pa- 
vyzdžiui, po kaupiamųjų. Geriausia mie- 
žiai užauga juodžemyje, taipo gi šiaip 
vidutinėse žemėse, kurios gerai tręšiamos 
gyvulių mėšlu ir daug savyje turi puvi- 
nio. Molinės dirvos miežiams mažiau 
tinka, bet gerai išdirbus ir įtręšus, gali“ 
ma ir tokiose neblogo miežių derliaus 
susilaukti. Visokios sunkios dirvos, ku- 
rios blogai perleidžia vandenį, taipopi 
smėlinės, visokios rūkščios ir: durpinės 
žemės (torfas) miežiams visiškai netinka. 

Miežių šaknys yra gana silpnos ir 
pasižymi silpnomis čiulpimo ypatybėmis, 
todel jiems dirva turi būti puri ir trąši, 
nes tik tokioje dirvoje jie ras sau užten- 
kamai matsto. Geriausia miežiams vie- 
ta — tai po bulvių ir šakniavaisių, ypač 
jei tiems augalams buvo įkrėsta gerai 
gyvūlių mėšlo. Po kaupiamųjų augalų 
dirva visuomet būna geriau ir giliau su- 
sipurinusi ir apvalyta nuo piktžolių, taigi 
kaip kartas tokia, kokią miežiai geriau- 
sia mėgsta. 

Toliau, gali miežiai nusiduoti ir po 
plaštakinių augalų, o taipogi po žiemi- 
nių javų, jei tik žemė perdaug nesulie- 
sėjo. Bet tai jau antraeilė vieta. Ge- 
riausia miežiams vieta, kaip sakiau, po 
kaupiamųjų augalų. Po šių augalų mie- 
žiai ne tik geriau uždera, bet ir geriau- 

sią bravorinį grūdą duoda. Blogiausia 
sėti miežius po miežių. 


Kaip miežiams žemę prirengti 
ir kuo tręšti. 


Miežiams žemės prirengimas pareis 
nuo to, po kokių augalų juos sėsite. Jei 
miežius sėjama po kaupiamųjų augalų, 
tai užteks vieno rudens arimo. Tokiuo- 
se atsitikimuose dirvą prieš žiemą sua- 
ria kiek giliau, tačiau neišverčiant į vir- 
šų dykosios žemės, nes tada nukentėtų 
miežių derlius, ir palieka neakėtą ligi 
pavasariui. Pas mus ūkininkai daro tą 
klaidą, kad bulvienas prieš žiemą išakė- 


ja, o paskui pavasarį būtinai aria. Taip 
darydami dirvą greit išdžiovina ir tada 
net trąšos nieko negali padėti. Daug 
yra geriau, kuomet dirva per žiemą pa- 
lieka vagose, nes tada žemė geriau išsi- 
vėdina ir daugiau į save drėgnumo pri- 
sigeria. Pavasarį ūkininkas turi tiktai 
rūpintis, kad dirvos drėgnumą sulaikius, 
kad dirva taip greit neišdžiūtų. Todel 
kaip tik pavasarį dirva tiek pradžiūvo, 
kad arkliai neklimpsta ir akėčios susi- 
velia, reikia tokią dirvą lengvomis akė- 
čiomis išvalkioti. Tai daroma tam, kad 
sulaikius dirvoje drėgnumą. Mat, kaip 
dirvos paviršius purus, tai dirva taip 
greit neišdžiūsta. 

Jei dirva puri, tai prieš sėją užteks 
išvalkioti paprastomis akėčiomis ir gali- 
ma sėti miežius. Jei dirva labiau susi- 
guli, tai galima leisti giliau purinantis 
įrankis, pavyzdžiui, drapakas ir tuojau 
pasėti miežius. Niekuomet nereikia dir- 
vos pavasarį arti, nes tada dirva greit 
išdžiūsta. Jei dirva pavasarį reiktų arti 
iš priežasties piktžolių, tai į tokią mie- 
žių geriausia nesėti. 

Jei miežiai sėjama po žieminių javų, 


„tai čia jau bus reikalingas rupestingesnis 


dirvos prirengimas. Dalykas tame, kad 
rugienose paprastai daug pribyra pikt- 
žolių grūdų, kurie sudygę gali stačiai 
miežius pražudyti ir tada gaila bus pa- 
sėtos sėklos ir įdėto triuso. Todel sė- 
jant miežius po žieminių javų reikia že- 
mė geriau“ išdirbti ir piktžolės sunaikinti. 
Norint išnaikinti piktžoles, reikia jas pir- 
ma sudaiginti, o kai sudygs — tada jau 
sunaikinti. Todel rugius nuo lauko nu- 
valius, rugienos reikia tuojau negiliai 
išarti, o paskui išakėti. Tai daroma tam, 
kad supurinus dirvos paviršių ir priden- 
gus piktžolių grūdus žemėmis. Jei tik šilti 
būna orai, tai piktžolės tuojau sudygsta. 
Čia labai svarbu kad kuo daugiausia 
piktžolių grūdų sudygtų, nes kurie sudygs, 
tai jau iengva juos bus sunaikinti. Prieš 
žiemą rugienas ariame antrą kartą, bet šį 
kartą kaip galima giliau ir paliekame 
vagose ligi pavasario. Sudygusios piktžo- 
lės tada žūsta ir dar žemę patręšia. 

Prieš žiemą visuomet naudingiau gi- 
lesnis arimas allikti. Nors gilesnis dir- 
vos įdirbimas labiausia yra naudingas 
kaupiamiesiems augalams, tačiau ir javai 
kur kas geriau auga giliau įdirbtoje dir- 
voje. Mat, giliau įdirbtoje dirvoje au- 
galai geriau įsišaknija, daugiau sau ran- 
da maisto ir drėgmės ir todel geriau pa- 
kenčia sausumas. Tačiau gilus arimas 
vis delto reikia atlikti atsargiai, kad neiš- 
siverstų į viršų dykoji žemė. Jei dirvos 
sluoksnis plonas ir dykoji žemė negi- 
liai, tada galima būtų vartoti gilintojas. 
Bet tai reikalaus daugiau darbo, 0 mū- 
sy ūkininkai kaip tik yra labai nerangūs 
ir bijos visokios pažangos, kaip š:kšnos- 
parnis šviesos. Todel miežiams galima 
pasitenkinti ir tokiu arimu, kokis duo- 
dasi, bet butinai du kartu rugienas prieš 
žiemą suarti. Labai bus gera pradžiai, 
jei ūkininkai pripras giliau žemę išdirbti 
bent bulvėms ir kitiems kaupiamiesiems 
augalams, kurie geriausia gilų arimą ap 
moka, 

Taip prirengtos dirvos pavasarį jau 
arti nereikia ir pasitenkinama vien akėji- 
mu, O kietesnėse dirvose vietoj plūgo 
leidžiame drapaką. Panašiai prirengta 
dirva turi šiuos privalumus: 1) būna pu- 
ri, 2) susinaikina daug piktžolių, 3) že- 
mė esti geriausios struktūros, 4) per žie- 
mą gerai išsivėdina, 5) pavasario metu 
daugiau prisigeria drėgnumo, kuris taip 
reikalingas visiems augalams. Geras 
dirvos išdirbimas atstoja bent pusę trąšų. 

Prie progos negaliu nutylėti apie vie- 
ną klaidą, kurią daugelis mūsų ūkininkų 
daro ligi šiai dienai. Būtent Švenčionių 
apskrityje daugelyje vietų tenka matyti 
rugienas nė karto prieš žiemą neišartas. 
Taigi, į tas rugienas ūkininkai dabar sės 
vasarcjų, žinoma ir miežių. Užtat iš 
kalno sakau: neturėsite ten miežių ir tik 
gaila bereikalingo prakaitavimo. Jei 
neatlikote iš rudens reikalingų darbų, tai 
dabar klaidos nieku nepataisysite ir pa- 
liks aruodai tušti. Paskui sakysite, kad 
jūsų žemė bloga ir javai gerai neauga, 
taigi žinokite, kad javai gerai neauga 
daugiausia iš jūsų pačių kaltės, kad ne- 
atliekate darbų kaip reikia, taip maža 
žemės turėdami, 


AU SRYTOJUS 


Kitą vėl klaidą dažnai daro tą, kad 
rugienas tik Vieną kartą prieš žiemą 
suaria. Tokiuose atsitikimuose dirva 
kaip buvo piktžolėta, taip ir palieka 
piktžolėta. Tiesa, pik!žolių grūdus aparia, 
bet jų nesunaikina. Piktžolių grūdai pui- 
kiausiai išsilaiko žemėje nesudygę, O pa- 
vasarį vėl išsiverčia į viršų ir užviešpa- 
tauja vasarojų. Kad to neatsitiktų, ru- 
gienas būtinai reikia du kartu arti: pir- 
ma kartą negiliai, o antrą kartą giliau. 
Jei ūkininkai pripras kaip reikia visus 
darbus atlikti, tada drąsiai gali tikėtis, 
kad ir visi javai geriau augs, 

Norint, kad miežiai gerai užderėtų, 
tai žemę jiems reikia gerai įtręšti. Miežių 
trešimui geriau tinka mineralinės trąšas, 
negu gyvulių mėšlas. Mėšlas neapsimo- 
ka duoti miežiams jau todel, kad azoto 
ir fosforo rūkšties santykis mėšle visiš- 
kai neatatinka miežių reikalavimams, o 
azoto perteklius mėšle blogos daro įta- 
kos į grūdų kokybę. Toliau, mėšlą ne- 
galima lygiai išskirstyti po dirvą, todel 
ir miežiai auga ir noksta nelygiai, smar- 
kiai lapojasi, grūdus duoda smulkius ir 
greit išgula. Miežiams ypač reikia nesi- 
gailėti kalio trąšos, nes tada grūduose 
daugiau atsideda krakmolo, taigi grūdai 
būna geresni. Kai del azoto trąšos, tai 
miežiams jos visuomet reikia duoti 
mažai. 

Miežiai mėgsta kalkines dirvas, todel 


jei dirvoje maža kalkių tai tokią nau- 
dinga būtų kalkiuoti. Kalkiuoti reikia 
tačiau atsargiai, ypač lengvose, ir jei 


kalkių duodama prieš sėjimą, tai nerei- 
kia duoti daugiau kaip 800 kg. į ha. 

Svarbiausia miežiams tai kalio trąša, 
kuri suteikia grūdams visas gerąsias 
ypatybes. 

Dirvose, kurios iš prigimties turtin- 
gos azotu, azoto trąšų miežiams galima 
visai neduoti, arba duoti visai mažą 
kiekį. Tiktai pašarui ir maistui skiria- 
miems miežiams drąsiai galima duoti 
tiek trąšų į ha: 


superfosfato . . . 2—3 maišus, 
309/, kalio druskos 1!/>—2 maišus, 
salietros „nitrofos“  1!/: maišo. 


Šunkesnėse dirvose kalio druskos kie- 
kis gali būti sumaž'ntas pusiau arba vie- 
nu trečdaliu, o lengvesnėse prie smėlio 
dirvose 30°/ kalio druska gali būti pa- 
keista kain'tu, kurio galima duoti 4 - 5 
maišus į ha. Zinoma, viršui paduotos 
normos ne visai tikros ir jų aklai nega- 
lima laikytis, nes tai pareina nuo to, 
kokia dirva ir kaip ji buvo tręšiama. 
Tai pats ūkininkas gali geriau žinoti. 

Vietomis pas mus ūkininkai tręšia 
miežiams gyvulių mėšlu, kaip antai, kai 
kurie Varėnos valščiaus sodžiai, Ir tai 
tokie ūkininkai, kurie mėgsta skaityti 
visus laikraščius ir ūkio knygas. Tai yra 
visai netikęs papratys ir juo labiau blo- 
gesnis, kad jo laikos skaitantieji ir pa- 
žangūs ūkininkai. Zinoma, gerų miežių 
niekuomet neturi. Todel meskite tą ne- 
vykusį ir krėskitę mėšlu bulvėms ir pa- 
šariniams burokams, o miežius sėkite 
po kaupiamųjų. Vietoj mėšlo, duokite 
miežiams bent nedaug pirktinių trąšų, 
ypač kalio ir fosforo trąšų. Tada be 
abejo nesigailėsite. 


Miežių sėjimas. 


Sėjant miežius pirmiausia reikia žiū- 
rėti, kad sėkla būtų gera, nes tik iš ge- 
ros sėklos galima laukti gerų vaisių. 
Mūsų ūkininkai į sėklą mažiausia krei- 
pia domės, O tai yra labai negera. Mie- 
žių sėkla turi būti gerai išvalyta, stambi 
ir švari. Be to, sėkla turi būti sveika. 
Jei miežius buvo užpuolusi kuri nors 
liga, tai geriausia tokių visai neimti sė- 
klai, o nusipirkti arba apsimainyti su 
kaimynu. 

Su miežių sėja perdaug skubintis ne- 
galima, nes per anksti pasėtiems gali 
pakenkti šalnos. Dvieilius miežius sėja 
kiek ankščiau, o 4-eilius ir 6-eilius — 
vėliau. Sėti reikia tada, kai žemė pakan- 
kamai įšįla ir kai prasideda pastovesni 
orai. Tačiau pas mus ir vėlintis su mie- 
žių sėja negalima, nes paskui žemė ła- 
bai išdžiūsta ir miežiai auga skurdžiai. 
Ankstivesnis sėjimas būna naudingas 
ypač sausais metais. 

Sėja miežius rankomis, arba sėja- 
momis mašinomis, į rėdelius arba be 
rėdelių. Blogiausia miežiai pasisėja ran- 
komis. Nors ir labiausiai prityręs sėjikas 
vis tiek labai lygiai nepasisės, vienur 
miežiai tankūs, o kitur reti. Be to, sė- 

jant pakraikiai rankomis 
prisidengia nelygiai: vieni grūdai prisi- 
dengia storiau, kiti — ploniau, per tai 
nekartu sudygta, na, žinoma, ne kar- 
tu ir nunuoksta. Sėjant rankomis ir sė- 
kios daugiau išeina. 

Kur kas geriau miežius pasėja ma- 
šina. Jau paprastoji mašina pasėja daug 
lygiau ir sėklos mažiau išeina. Bet dar 
geriau pasėja rėdinė mašina. Rėdine ma- 
šina kiek norime pasėti sėklos į ha,tiek 
ir pasėjanie. Be to, rėdinė mašina ne 
tik lygiai pasėja, bet ir sėklą lygiai pri- 
dengia, per tai m'ežiai sudygsta lygiai ir 
vieni kitu nestelbia. Prie rėdeliais pasėtų 
miežių geriau prieina šviesa ir oras ir 
tada jie geriau auga negu pakraikiai pa- 
sėti. Todel labai būtų pageidaujama, kad 
ir paš mus ūkininkai pamažu mokytųsi 
vartoti rėdinės sėjamąsias mašinas. Ži- 
noma, aš čia nesakau, kad rėdinę sėja- 
mąją mašiną įsigytų kiekvienas atskiras 
ūkininkas. Ne, tai bus per sunku. Bet 
užtat gali susidėję keli, suorganizavę 
taip vadinamą „mašininę spulką“. Tada 
gauti ilgesniam laikui išmokėjimui. Zi- 
noma tokia mašina apsimokės vartoti 
tiktai ten, kur žemė geriau įdirbta ir kur 
laukuose nėra akmenų. 

Sėjant pakraikai miežių sėklos iš- 
eina į ha 176 kg. (11 pūdų), o sėjant 
rėdeliais mašina — 136 kg. (8!/> pūdo). 
Miežių sėklą gana storai reikia pridengti 
žemėinis, būtent: nuo 3 ligi 6 centimetrų. 
Prie 3 — 5 laipsnių šilumos miežiai 
jau pradeda dygti. Tačiau geriausia jų 
dygimui temperatūra yra 20 laipsnių su- 
lyg Celsijaus termometro. 


miežių sėkla 


Miežių veislės. 


Miežius paprastai skiria į 2-eilius. 
4-eilius ir 6-eilius. Pas mus daugiausia 
sėjami 4-eiliai ir 2-eiliai miežiai. Šešia- 
eiliai miežiai labiau bijosi šalnų, todel 
mūsų kraštui mažai tinkami. Kadangi 
pas mus žemė blogai įdirbama ir iš pri- 
gimties nėra derlinga, tai 4-eilių miežių 
sėjimas gali būti pilnai pateisintas, ypač 
jei miežiai suvartojami maistui ir paša- 
rui. Mat, 4-eiliai miežiai ne taip lepūs, 
geriau nusiduoda ir blogesnėse žemėse 
ir anksčiau nunuoksta, 

Dvieiliai miežiai ypač kilniųjų veislių 
reikalauja gerai įdirbtos ir trąšios žemės, 
kurioje pakankamai yra lengvai tirpsta- 
mų druskų. Be to,jie yra ypatingai jau- 
trūs del oro atmainų, būtent nelabai pa- 
kenčia pavasario sausumas ir labai pa- 
lieka dėkingi už šilumą ir vidutinius lie- 
tus antrame savo augimo laikatarpyje. 

Tačiau geriau įdirbtose ir trąšiose 
žemėse ir mūsų krašto klimato sąlygose 
dvieilių miežių sėjimas gali duoti gerus 
vaisius. Reikia tikai parinkti geras ir ne 
taip lepias veisles, kurios labiau yra at- 
sparios į visokius mūsų oro kaprizus. 
Prie tokių veislių priklauso vietiniai dvi- 
eiliai miežiai, o tarp jų pirmoje vietoje 
turi būti pastatyti znadvilanski miežiai. 

Be to, iš dvieilių miežių antroje 
vietoje galima pastatyti Manna miežius, 
kurie pas mus nunuoksta per 96 dienas 
ir gerai nusiduoda net iš prigimties blo- 
gesnėse žemėse. Vietomis sėjami Gold- 
horpe miežiai (dvieiliai), kaipo išauginti 
Anglijoje, kur dėgnesnis klimatas ir drė- 
gnesnės žemės, mūsų krašto sąlygoms 
visiškai netinka ir sėti šių miežių nepa- 
tariama. 

Iš ketureilių miežių pas „mus dau- 
giausia sėjami vietiniai ir Marchiski. 
Sulig Benekainių bandymų stoties davi- 
nių, vietiniai miežiai duoda bent kiek 
didesnį derlių už Marchiskus. Tačiau 
pastarieji duoda didesnį ir gražesnį grū- 
dą už vietinius miežius, kurių grūdai yra 
smulkūs. M. St. 


Apie bulves. 


(tąsa) 
Kada bulves geriausia kasti. 


Bulvėms nužydėjus, jų virkščios nu- 
stoja augusios ir net pamažu pradeda 
džiūti, bet pačios bulvės tuo laiku dar 
būna toli gražu neužaugusios ir dar il- 
gai auga, būtent kokį mėnesį laiko. 
Džiūstant virkščioms, visi jų syvai pa- 
reina į bulves, Juo bulvės didesnės pa- 
auga, tai jos ne tik padidėja svoriu ir 
tūriu; bet tolydžio daros mažiau vande- 

ningos ir daugiau savyje turi krakmolo. 
Todel, bulvės kasti reikia tada, kai jos 
nustoja augti; tada gauname dau- 
giausia ir geriausių bulvių. Tai būna 
tada, kuomet bulvių virkščios visiškai 
sudžiūsta. Paprastai ūkininkai taip ir da- 
ro. Bet kartais atsitinka, kad tenka bul- 
vės kasti tada, kai jų virkščios dar vi- 
siškai žalios. Panašiai atsitinka tais at- 
sitikimais, jei pasodinta vėlyva bulvių 
veislė, arba jei anksti tikimasi šalčių, o 
bulvės dar nesuspėjo nunokti. Tokios 
bulvės, nukastos prieš virkščių nudžiū- 
vimą, ne tik mažiau savyje turi krak- 
molo ir labiau vandeningos, bet daug 
blogiau išsilaiko per žiemą, nes greit 
pūsta. Todel vietose su irumpu vegeta- 
cijos (augimo) laiku reikia sodinti tik- 
tai ankstyvąsias bulvių veisles. Jeigu del 
kurių nors priežasčių tenka nukasti bul- 
ves su žaliomis dar virkščiomis, tai ko- 
kia 6 — 8 dienas prieš bulvių kasimą 
virkščias reikia supiauti dalgiu. Tokias 
virkščias galima sušerti gyvuliams, o pa- 
čios bulvės tada netaip lengva pus. 

Apskritai, reikia stengtis bulves su- 
kasti kaip galima vėliau. Nieko nekenks, 
jei jos vieną-kitą savaitę ilgiau pragulės 
žemėje. Nuo to bus mažiau žalos, kaip 
per anksti nukasus. Tačiau reikia ir to 
neužmiršti, kad nukastos lyjant ir pri- 
šaldytos bulvės taip pat blogai išsilaiko 
per žiemą. Todel vietose, kur galima ti- 
kėtis šalčių arba lietaus, bulvės tenką 
nukasti kiek anksčiau, kol dar šilti ir 
sausi orai. 

Bulvės kasama rankinėmis šakėmis, 
nuariant plūgu, arba tam tikromis ma- 
šinomis. Nesvarbu yra kaip jos kasti, 
by tik gerai būtų nukastos ir kaip gali- 
ma mažiau bulvių susižeistų bekasant. 
Nes sužeistos bulvės greit pradeda pūti 
rūsiuose ir aruoduose ir paskui užkre- 
čia ir sveikas. 

Kasant bulves reikia jos suskirstyti 
mažiausia į 2 rūši, būtent; mažas ir vi- 
sas pažeistas bulves, kurias susivartos 
kiaulėms ir didesniąsias. Būtų dar gera 
atrinkti ir trečia bulvių rūšis, būtent 
tai be to gali ir apseiti. 

Kokias sodinti bulvių veisles. 


Geras bulvių derlius daug pareina 
dar nuo to, jei tinkamos parinkta bul- 
vių veislės. Tai turi daug daugiau reik- 
šmės, negu mūsų ūkininkai mano. Gali 
žemė geriausiai būti įdirbta ir įtręšta, 
bet jei pasodinsime neatatinkamą bul- 
vių veislę, pavyzdžiui vėlyvų bulvių, kū- 
rios nesuspės ligi rudens užaugti, tai 
gero bulvių derliaus vis tiek nebus. Pas 
mus kaip tik del šios priežasties ūkinin- 
kai ir neturi gerų bulvių, nes kai ateina 
bulviakasis, tai Virkščios būna dar visiš- 
kai žalios, 

Toliau, netinka žiemai ir ankstyvo- 
sios bulvės, nes blogai išsilaiko per 
žiemą. 

Bulvių veislių yra labai daug ir yra 
iš ko pasirinkti. Bet rekomenduoti ben- 
drai kurias nors bulvių veisles negalima, 
nes jei kurios nors bulvės gerai tiks vie- 
noj vietoj, tai jos gali būti visai netin- 
kanios kitoj vietoj. Geriausia ūkininkai 
padarys, išmėginę pas save įvairias bul- 
vių veisles. Tada kurios pasirodys tin- 
kamesnės, tai tas gali ir įsiveisti. 

Mūsų ūkininkai didelę daro klaidą ir 
tuo, kad sodina tik vieną bulvių veislę. 
Daug geriau būtų sodinti bent 3 veislių 
bulvių, tai tada jei vienos neužderės, 
tai kitos užderės. Ankstyvesniam var- 
tojimui galima būtų sodinti bent kiek 
ankstyvųjų bulvių, kurios paprastai pas 
mus beveik visuomet geriau nusiduoda, 
negu vėlyvosios bulvės ir kur kas ge- 
resnius duoda derlius. 


Bulvių ligos. 


Kai kuriais metais daug žalos pri- 
dirba bulvių ligos, todel ir apie tai ne- 
prošalį bus pora žodžių pasakius. 

Pavojingiausia bulvių liga yra be 
abejo bulvių vėžys, apie kurių jau nese- 
nai buvo rašyta. Visa laimė, kad šios 
ligos pas mus kol kas negirdėti ir rei- 
kia saugotis, kad jos nepargabenus su 
bulvių sėkla iš kitur. 

Be bulvių vėžio, daug žalos pridaro 
dar kita bulvių liga, būtent bulvių puvi- 
nys (lot. Phytophtora inierdans). 

Bulvių puvinys taip prasideda. Pa- 
baigoje liepos arba pradžioje rugpiūčio 


VILNIAUS RYTOJUS 


mėnesio ant bulvių lapų ir bulvienių pa- 
sirodo rudos dėmės, kurios greit didėja 
ir lapai nudžiūsta. Bulvienes taip-pat pa- 
juosta ir pūsta. Apačioje džiūstančių la- 
pų galima pastebėti balti milteliai — tai 
ligos sporai. Tuos sporus vėjas išnešio- 
ja po visą bulvių lauką ir užkrečia liga 
sveikas bulves. Jeigu lapai ir bulvienės 
sausi, tai sporai negali sudygti ir už- 
krėsti bulvių. Bet jei bulvienės drėgnos, 
tuomet sporai su drėgme nukrinta ant 
žemės, užkrečia ten bulves ir iššaukia 
puvimą. Bulves kasant, nuo bulvienių 
ligos perai patenka ant bulvių ir jei jų 
nesupūdo per žiemą, tai liga su apkrė- 
sta bulvių sėkla pavasarį išsineša į dir- 
vą ir ten užpuola bulves. 

Drėgoais metais bulvių puvinys su- 
naikina ištisus bulvių laukus ir tuo pri- 
daro ūkininkams daug žalos. Jeigu ne 
suanikina visai bulvių, tai vis del to žy- 
miai sumažina jų derlių, nes sunaikin- 
dama bulvių lapus, liga tuo patim su- 
trukdo bulvių augimą, nes bulvių lapai, 
tai tie įrankiai, kurie pagamina bulvėms 
maistą. 


Kovos būdai. 1) Kasti bulves reikia 
kaip galima vėliau, kada šalnos nušaldo 
bulvienes. Jeigu taip ilgai negalima lauk- 
ti, tai kokia 5 — 6 dienas prieš bulvių 
kasimą virkščias reikia supiauti ir už- 
kasti žemėn, arba sudeginti. 

2) Kasant reikia stengtis nepažeisti 
bulvių, nes pažeistos greit pūva. Visas 
pažeistas bulves reikia atidėti skyrium 
ir pirmon galvon sušerti gyvuliams. 
Bulvės kasti reikia tik esant sausiems 
orams. Iškastos bulvės reikia gerai pra- 
džiovinti, visos papuvusios atrinkti ir 
sudėti skyrium. 

3) Jeigu bulvės visai blogai užderėtų, 
kad neapsimokėtų jų kast, tai vis delto 
reikia nukasti, nes pasilikusios dirvą 
apkrėstų liga. 

4) Jei liga bent nedaug buvo bulves 
užpuolus, tai tokių geriausia neimti sė- 
klai, nes liga gali dar labiau prasipla- 
tinti. Tokiuose atsitikimuose geriausia 
nusipirkti visiškai sveikos sėklos. So- 
dinti tiktai sveiką ir neapkrėstą bulvių 
sėklą. Be to, sėklinių bulvių nereikia 
piaustyti, bet sodinti sveikas (čielas), nes 
piaustytas greičiau užpuola puvinys. 

5) Netręšti bulvėms dirvos mėšlu, 
bet dirbtinėmis mineralų trąšomis ir 
kalkėmis (vapna). 

6) Dažnai nesodinti bulvių toj pačioj 
vietoj, nes tada lengviau platinasi ne tik 
puvinys, bet ir kitos bulvių ligos. Susi- 
tvarkyti savo vaismainį taip, kad bulvės 
sugrįžtų į tą pačią vietą tiktai į kelintus 
metus. 

7) Liepos pradžioje bulvių virkščias 
aptaškyti bordo skystimu. Bordo sky- 
stimui prirengti imama šių medžiagų: 
Mėlynojo akmenėlio (Cu S04) 1°ļo 1 kg. 
Negesintų kalkių (vapnos) . . . 1 kg. 
Vandens (8 kibirus). . 100 litrų. 

Laistyti galima tam tikru purkštuvu. 
Vienam ha išeina maždaug 50 kibirų 
skystimo. 

Reikia postebėti, kad ne visos bul- 
vių veislės lengvai pasiduoda šiai ligai. 
Todel, viešpataujant bulvių puviniui, rei- 
kia sodinti tik tokios bulvių veislės, ku- 
rias nepasiduoda šiai ligai. M. 


Ūkio patarimai. 


Paklausimas. Šiemet mūsų apylin- 
kėje iššąlo „daug vaisinių niedelių ir tai 
ne tik jaunų, bet ir suaugusių. Daugiau- 
sia nukentėjo grūšios, Vienų medžių 
nušalo tiktai šakučių viršūnės. o kitų, 
ypač jaunų skiepų, net ir liemens, da- 
žnai iki pačiai žemai. Tai ar yra vilties, 
kad jie atgis? Kaip gelbėti nušalusius 
medžius, ar nupiaustyti nušalusias šakas 
ir liemenį, ar taip palikti? 

Sodo mylėtojas, 


Atsakymas. Jeigu nušalo tiktai šakų 
galai ir net dalis liemens, tai dar yra 
vilties, kad tie medeliai atgis. Reikia ta- 
čiau juos gelbėti ir tai kuo greičiausia, 
Nušalusios šakos reikia nupiauti žemiau 
nušalusių vietų ir žaizdos patepti skiepų 
tepalu. Jeigu dalis liemens nušalusi, tai 
taip pat reikia nupiauti žemiau nušalu- 
šios vietos. Tada iš paslėptų; po žieve 
akelių medis išleis keletą atžalų, kurių 
stipriausią ir gražiausią paliekama, O 
kitas nupiaujama. Be to, medelius rei- 


kia tuojau išbaltinti, tiktai ne kalkėmis 
(vapna), bet tepalu iš išrūgų ir smulkios 
kreidos. 

Jeigu medelių visas liemuo nušalo, 
tai tokie, žinoma, sunku bus atgaivinti. 


Paklausimas. Pas mus nušalo sodai. 
Daugiausia pakenkė grūšioms. Daugelis 
šakų visai pajuodavę. Nežinome. kas 
daryti? Vieni sako, kad dabar reikia nu- 
piaustyti, kiti —kai pradės sprogti. Pra- 
šome duoti patarimą. 

Ukininko sūnus. 


Atsakymas. Darykite tą patį, kas 
patarta daryti sodo myletojui. Nušalu- 
sios Šakos reikia dabar tuojau nupiau- 
styti. 


Paklausimas. Kokiomis mineralinė- 
ris trąšomis tręšti pievas? Zemė prie 
torfo. Kelinti metai nusausinta, bet kaip 
pirmiau niekas neaugo, taip ir dabar 
neauga. Pieva buvo gana šlapia ir kas 
metai vis mažiau davė šieno, Pernai nu- 
sausinome, bet nieko negelbėjo. Auga 
viksvos ir asiūkliai, 

Ukininko Sūnus. 


Atsakymas. Jeigu ir sausinimas nie- 
ko nepadėjo, tai arba per daug nusau- 
sinot, arba per mažai. Iš Tamstos laiško 
galima suprasti, kad nusausinot pievą 
per mažai. Jeigu pieva per šlapia, tai 
jokios trąšos neapsimokės. Pačiam sau- 
sinti nepatarčiau, nes galite per daug 
nusausinti ir tada pagadinsite pievą. „Rei- 
kia tuo reikalu pasitarti su agronomu. 
Lai apžiūri pievą vietoj ir duoda nuro- 
dymus. Siaip geras patarimas sunku 
duoti, nes labai paviršutiniai ir neaiškiai 
aprašėte. Kreipkitės į savo apskrities 
agronomą asmeniškai arba laišku: De! 
viso ko prisiūskite savo antrašą, tai esant 
progai gal bus galima Tamstos pievas 
apžiūrėti. 


Ar rugius su žiemi- 
tik pašarui, ar 


. Paklausimas. 
niais vikiais vartojama 
galima ir duonai? 

Ukininko Sūnus. 


Atsakymas. Tiktai pašarui. Į duOnai 
sėjamus rugius nėra prasmės maišyti 
žieminių vikių. i 


Paklausimas. Po seradelės noriu 
sėti avižų. Seradelė buvo pasėta į rugius, 
tręštus gyvulių mėšlu, taipogi duota kai- 
nito ir tomamilčių. Tai kokių dabar 
duoti trąšų avižoms? Žemė lengva — pil- 
kas ir geltonas smėlis. | 

J. Ukininkas. 


Atsakymas. Patarčiau duoti 1 mai- 
šą salietros „nitros“, o kitų maisto dalių 
lai avižos pačios susiranda sau dirvoje. 


Paklausimas. | bulvieną noriu šiais 
metais sėti žirnių. Bulvėms buvo tręšta 
vien gyvulių mėšlu. Tai kokių dabar 
duoti trąšų žirniams? 

J. Ūkininkas. 


Atsakymas. Žirniai geriausia apmo- 
moka kalio trąšas, todel šių trąšių jiems 
ir reikia duoti. 

Berkite į ha 3 maišus suferfospato, 
arba 4 — 5 maišus tomamilčių ir 309/4 
kalio druskos 2 maišu. Trąšas išbarstyti 
reikia kelias dienas prieš žirnių sėją ir 
jakėti. 

Paklausimas. Buvau ilgesnius me- 
tus Peterburge ir dirbau Putilovo fabri- 
ke. Esu geras sliesorius ir savo darbą 
gerai žinau. Ar negalima būtų gauti vię- 
tos Vilniuje kur nors fabrike? Už atsa- 
kymą būsiu labai dėkingas. 

Papartis. 


Atsakymas. Reikėtų asmeniškai krei- 
ptis į kurią nors fabriką. Gal darbas ir 
galima būtų gauti. Labai gaila, bet mes 
šiame dalyke Tamstai nič nieko padėti 
negalime. 


Paklausimas. Prieš žiemą rugienas 
giliau suariau ar ant žiemos palikau ne- 
akėta. Žemė žema ir drėgna ir pirny- 
kas labai auga. Dabar ten noriu sėti 
žirnių. Tai ar reikės pavasarį dar arti, 
ar užteks tik priakėti. Žirniai eis antrais 
augalais po bulvių. 1458 
P. Bruzgelevičius. 

Atsakymas. Jei prieš žiemą suarėte 
rugienas du kartu ir palikote žiemai ne- 
akėlas, tai gerai. Tokiam atsitikime pa- 
vasarį užtektų dirvą išakėti arba išdra- 
pakuoti ir galima sėti žirnius. 

Paklausimas. Ar galima Ūkio Drau- 
gijoj gauti šių sėklų; lubino, seradelės 


reikės važiuoti į Vilnių, 


; ar galima bus 
paštu i 


Faraonas. 


Atsakymas. Lietuvių Ūkio Draugija 
yra savo srityje svetima įstaiga, princi= 
pijaliai prekyba neužsiima, nes neturi 
tam leidimo. Bet išimties keliu gali Tam- 
stai patarpininkauti, jei Valdyba sutiks. 
Todel kreipkis Tamsta stačiai į Liet. 
La Draugiją Vilniuje (Didžioji g. Nr. 
1 + 


Del sėklų kainos nieko Tamstai nes 
galime pasakyti, nes kainos labai įvai- 
rios. Bankas yra organizavimosi stadi- 
joje ir apie jo veikimo pradžią bus pa- 
skelbta laikraščiuose. f 


Paklausimas. Turiu žemės drėgnos: 
prie smėlio, noriu pavasarį sėti dobilų. 
Prašau patarti, į kuriuos javus geriau 
sėti dobilus; į miežius ar i avižas? Be 
to, kokie dobilai sėti ir kokių duoti“ 
jiems trąšų? Jaunolis. 


Atsakymas. Dobilus geriausia tuojau 
būtų pasėti į rugius. Iš vasarojinių javų 
dobilus geriau sėti į avižas. Jeigu rau- 
donieji oobilai pas Tamstą auga, tai ge- 
riausia būtų sėti raudonųjų dobilų (Tri- 
polium pratenėe), Trąšų specijaliai do- 
bilams neduodama ir jie pasitenkina to- 
mis trąšomis, kurias gauna javai, į ku- 
riuos dobilni sėjami. 


Paklausimas. Pas mus visame so- 
džiuje priviso daugybė blakių, kurių ai- 
nešė lenkų kariuomenė. Kaip jas išnai- 
kinti? Jaunolis, 


Atsakymas. Apie tai jau buvo rašy- 
ta „Ūkio patarimuose“. Pasiskaitykite. 


Kainos Vilniuje. 
(1929 m. TV.22 0) 


Javų, maisto produktų ir kitų dalykų. 


Javai. 
Rugiai už 100 kg.. „ . 41—42 auks. 
Kviečiai 125“ AAA e a iG 
Miežiai ” ” „ e >o 36--38 n 
Avižos Ms. Ada e . 37—38 „ 
Grikiai "AAA Adi siai a A 
Žirniai: 2 ias. SORO 
Bulvės Ša ai Bi . „12—00 sk. 
Produktai, 

Kiauliena už 1 kg. 2.00—3.00 sk 
Veršiena n è » . „1.80—2.00 „ 
Lašinių papi. „ „n .. —3.80 „ 
Riebalai (Šmalcas) + -3.80—4.80 „ 
Sviestas nesūd.„ „ . . 5,50—6,00 „ 


das ndy tas 454 —5.00 „ 
Cukrus kąsn. „ » 1.85—1.90 „ 
Cukrus sm. „ » 1.55—1.58 „ 
Baltoji druska » „ 32— 34 „ 
Javų kava 4: Ks —2.80 „ 
Grietinės 1 litr. . - „1:80—2.00 „ 
Kiaušinių dešimts . .2.50—3.00 „ 
Žibalo 1 litr. sian 76544, 
Muilo skalb. už 1 kg . „1.50—2.40 „ 
vakės Šias „ „1.70—2.80 „ 


Pinigų kursas 


Doleris KJK 8 auks. 89 sk. 


10 rublių aukso. <. . 45.50 auks. 
Červoncas (10 r.) . . „17.50 auks. 
Žemės banko 100 auks. 


lapai be kuponų . 51.00 auks. 


A Akūna ". 

Vilniaus-Trakų apskr. 


Kaniauka, Kaniavos vals. Sodžius 
nedidelis, tat ir jaunimo nedaug, bet 
užtat visi susipratę. Moka branginti lie- 
tuviškumą. Pav., būna kuokinės, į kurias 
ateina kitų sodžių vadinami „šlėktos“, 
kurie pradeda lenkiškai keverzuoti if nori 
pritraukti, kad lenkiškai kalbėtų ir dai- 
nuotų mūsų jaunimas. Bet mūsų jauni- 
mas į įų kalbą ir dainas nežiūri, kalba 
savo gimtąja lietuviška kalba. Balandžio 
mėn. 7 d. ir pas mus buvo steigiamasis 
šv. Kazim. d-jos skyriaus narių susirin- 
kimas. Mat ir kaniaukiškiai sumanė 
įsteigti savo sodžiuje skyrių. Tik labai 
gaila, kad mūsų vaikučiai neturi savo 
sodžiuj mokyklos, visi lanko Kaniavos 
valdišką mokyklą už 3 kilometrų. Jau 
pernai rašėme „Rytui“, kad atsiųstų mo- 
kytoją, bet buvo per vėlu. Mūsų nors 
mažas sodžius, bet ateina 5 egz. „Viln. 
Rytojaus“ ir 2 „Jaunimo Draugo“, visi 
noriai skaito. Adomukas, 


Švenčionių apskr. 


Klaidos atitaisymas. Pereitame nu- 
imeryje tilpo korespondencija iš „Kūri- 
mų“. Iš tiesų turėjo būti „Beniniūnai“, 


Juodalaukis, Daugeliškio vals. Vely- 
kų antrą dieną šv. Kazim. D-jos rūpe- 
sniu vietinis jaunimas suruošė vakarėlį. 
{ Režisavo žinomas jaunimo mylėtojas 
K. Peculevičius. Vaidino „Vargšas Tadas“ 
ir „Nesipriešink“. Suvaidino gana gerai. 
Publikos prisirinko neperdaug netgi juo- 
dalaukiečių visai mažai buvo vakarėly, 
sako, būk jiems materijalės kliūtys truk- 
džiusios, nes anot žmonių, judalaukie- 
čiams pavasaris senai reikalingas, Vis tik 
reikia tikėti, kad juodalaukiečiai turėda- 
Mi gerai nusimanantį režisorių, nenuleis 
rankų, bet sūkrus, kaip skruzdės pava- 
Sarį ir netolimoj ateity parodys savo 
jėgas- visu įtempimu. 
kelią A. Karaliukas. 


: Mežionėliai, Švenčionėlių vals. Kul- 
tūros darbe, galima sakyt Mežionėliai 
„Užima pirmą vietą. Sv. Kazimiero kuo- 
Pelė, turint priešaky veiklius ir darbščius 
| jaunuolius — pirmininką „A, Veriką ir 
| sekretorių Ign. Sauką, šiemet ruošiasi 
Prie antro vakarėlio, 0 „Ryto“ mokyklos 
„ mokiniai prie 3 vakarėlio. Balandžio 14 
„dieną suvaidinta „Paparčio žiedas“ ir 
„Gintarai“. Savo roles kiekvienas Iošė- 
"jas mokėjo atmintinai, buvo pasiruošę. 
„Publikos buvo daug. Piliečio Viktoro 
„ Dalgėdos didelis butas buvo prikimštas. 
" Šeimininkas atsisakė nuo atlyginimo už 
butą, už ką tariam jam širdingai ačiū. 
Buvo ir choras, kuris savo žavinčiais 

"balseliais, pagražino pramogėlę. 

Jaunuolis. 


1 Ligūnai, Dūkšto vals. Jau antri me- 
"tai, gyvuoja mūsų sodžiuje šv. Kazimiero 
dr-jos skyrius, prie kurio yra prisirašę 
"Šie sodžiai: Degutėlių, Egliniškių, Jan- 
kauciškės ir Mikailiškės. Ačiū klebonui 
"kun. Butkevičiui, M. Tijunėliui ir K. Var- 
„nai įsteigta Dūkšto skyriuje orkestrą, 
"kurią veda p. P. Mikuckis. Pirmą kartą 
griežė Velykų pirmą dieną. Tik labai 
"liūdnai, kad atsiranda tokių kurie, mažina 
"Šio skyriaus vardą. Sako: Ką? aš mokėsiu 
„Po auksiną kas metai nario mokesnį? 
ėra durnių. Geriau išgersiu stikliuką, 
"tai bent bus. O ką man Kazimieras duo- 
da? Pereitais metais skyrius turėjo 92 
„narių, O šiemet jau 70. Mat kiti jau iš- 
„Stojo daugiausiai išviliojo juos iš tenai. 
„Žinomasai K. Umbr. pasiskolinęs 
„banke 100 auksinų ūkio reikalams besi- 
linksmindamas su draugais, praūžė be- 
Veik visą paskolą. 
Indijonas. 


Erzvietas, Tverečiaus vals. (Baisi 
nelaimė). Erzvieto gyventojus šio mėn. 
"17 d. ištiko baisi nelaimė. Rytą 8 val- 
Pakilusi ugnis vieno ūkininko tvarte su- 
Pleškino net 17 ūkius. Iš gražaus ir tur- 
tingo sodžiaus liko vien pelenai. Sudegė 
< karvės, keletas avelių ir 6 pirkios. 


Nors Tverečiaus'ir Metagėnų gaisrininkų ` 


Uopos energingai gynė, nors daugybė 
Monių buvo pribėgę gelbėtų, tačiau pa- 
kilus vėjui nieko negalėjo padaryti. Per 


k. 5 


mokykla buvo panaikinta, 


jas suruošė čia vaidinimą 


VILNIAUS RYTOJUS 


KORESPONDENCIJOS. 


3 valandas gyvenamieji namai, gurbai, 
klojimai, rietinės malkų ugnyje sutirpo. 
Erzvietas jau tris kartus degė: 1915, 
1919 metais ir dabar. Susipratę ūkinin- 
kas senai jau ragino erzvietiečius eiti 
į kolonijas, bet daugumas ir klausyti 
nenorėjo, o dabar ubago lazda prispirs 
juos skirstytis į viensėdžius. 
Kazys V. 


Daugeliškio padangė. Mūsų apylin- 
kė yra grynai lietuviška, kitokio so- 
džiaus ir su žvake niekur nerastum, bet 
to nežiūrint lenkiškų mokyklų yra dau- 
giau, nė lietuviškų. Lenkų mokyklos 
įsteigtos šiose vietose: Daugeliškio baž- 
nytkiemy, Senam Daugelišky, Izabeline 
Leniuose ir Garšvinės bei Padzisvės dva- 
reliuose. Šios dvi paskutinės įsteigtos 
p. vuito rūpesniu tik dvarelių savininkų 
patogumams, O vaikų kamayvimui, nes 
toli nuo sodžių. Mūsų lietuvių mokyk- 
los yra; Taujūnuose, Ožionyse. Mikala- 


ve, lvanėnuose ir Navikuose. Visose 
mokslas eina pavyzdingai ir tėvai pa- 
tenkinti. 


Prieš Velykas buvo įsakyta visoms 
mokykloms, kartu ir „Ryto“ paduoti ne- 
turtingų vaikų sąrašus, kuriems buvo 
žadama pašalpa. Bet paskyrus pašalpas, 
pasirodė, kad duodama tik lenkiškų mo- 
kyklų mokiniams. O kaip teko girdėti, 
tai Švenčionių storasta išsitaręs, kad 
girdi, lietuvių mokyklos esančios turtin- 
gos. likrai, mes lietuviai negalime su- 
prasti tokio pasityčiojimo, nes visi ly- 
giai nukentėjom. Toks p. storastos aiš- 
kinimas sukėlė lietuviuose pasipiktinimą, 
kurie atvirai kalba, kad „tegu tik duos 
liuosybę, o lenkiškose mokyklose nebe- 
bus nė vieno vaiko“. Malonu ir tai, kad 
lietuviai pradeda suprasti, kad toksai pa- 
šalpų davimas yra tiktai vaikų vilioji- 
mas. Ūpas gyventojų tarpe, nežiūrint 
parsidavėlių, labai geras. Tiesa, vargas 
didelis, daugumas ūkininkų neturi duo- 
nos, © valsčiuje pritruko vekselių, ku- 
riais dabar visi gyvena ir verčiasi. Visi 
nekantriai laukiame vasaros, tai gal nors 
žolių bus. Ikselis. 


Jakeliai. Adutiškio valsč. Ilgus me- 
tus turėjome savąją mokyklą, kurioje 
mokytojavo p. K. Bet kaikuriems tam- 
suoliams (jie save vadina „šviesuoliais“) 
nepatiko mokytoja, nes jie buvo įsiti- 
kinę, kad lietuvišką mokykla jų vaikų 
nepadarys „ponais“, todel per savo 
kvailumą privedė prie to, kad lietuviška 
o vietoj jos 
įsteigta lenkiška, kurioje dabar lietuviš- 
kai nėra nė žodžio. Štai prie ko prive- 
dė mūsų žmonių tamsumas. Ir ar jie 
supras kada nors savo kvailumą, ne- 
žinia? Diedukas. 


Piršteliškė, Adutiškio valsč. Vargas 
ir skurdas žmones varo į kapus. Štai 


Sub. palikęs vargą vargti žmoną ir ke- 
turius vaikus. Prie savižudybės privedė 
skurdas ir mokesčiai, kurių a. a. Sub. 
negalėjo išsimokėti. Diedukas. 


Seinų apskr. 


Dusnyčia, Seinų valsč. Šis sodžius 
stovi prie pat demarkacijos linijos 
Gyventojų turi gana daug ir visi lietu- 
viai, tik gaila, kad mažai yra tautiškai 
susipratusių. 

Kaip ir kituose Suvalkijos grynai 
lietuviškuose sodžiuose, taip ir čia jau 
kelinti metai veikia lenkų valdiška mo 
kykla. Mokytojas nepasitenkindamas vai- 
kais, pradėjo lenkinti ir suaugusį jauni- 
mą. Š. m. Velykų antrą dieną, mokyto- 
„Babska po- 
lityka“ ir dar kelis scenos paveikslus. 
Visi artistai buvo vietinio sodžiaus. Bet 
vaidinimas išėjo netikusiai, kadangi ar- 
tistai iškalę it papūgos lenkiškus nesu- 
prantamus žodžius, gėdinosi garsiai ant 
scenos kalbėti, tik sau po nosimis kaž 
ką murmėjo. Mokytojas norėdamas, kad 
vaidinimas pavyktų, taip garsiai sufle- 
ravo, kad gars au buvo girdėt negu ar- 
tistai. Publika išsinešė blogą įspūdį. 

Kas liūdniausia, kad vienas artistų 
buvo šv. Kazim. Dr-jos skyriaus Žaga- 
ruose, valdybos narys. 


Gėda Dusnyčios . lietuvių jaunimui, 


kad paniekinę savo gimtąją gražiąją kal- 
bą, keverzoja nesuprantamus žodžius. 
Tokiu savo pasielgimu papiktinote 
visą lietuvių visuomenę ir sunkiai prieš 
ją nusidėjot. Dieve duok, kad jų pėdo- 
mis nesektų kitų sodžių lietuvių jau- 
nimas. ilvytis, 


Gardino apskr. 


Kapiniškiai, Marcinkonių vals. Tu- 
rime „Ryto“ mokyklą, nors šiemet ne- 
tvirtinant mokytojo mokslas buvo suvė- 
luotas, bet užtat dabar jau darbuojamės. 
Laikraščių gauname „V. R.“ 14 egz. ir 
kelioliką „J. D.“, kurių nepaskailę ne- 
padedame į šalį. Bet nežiūrint to, kad 
esame gryniausioje lietuviškoje Kabelių 
parapijoje,su geru švietime veikėju pry- 
šaky, vistik organizaciniame gyvenime 
esame apsileidę. Tuo tarpu kaip mūsų 
parapijos aplinkiniuose sodžiuose visur 
gražiai veikia Šv. Kazimiero D-jos sky- 
riai, tai iš mūsų sodžiaus tik vienas as- 
muo priklauso prie Margonių skyriaus. 
Ar neverta ir kitiems pasekti jo pavy- 


zdžiu. 
J. M. P. 


Darželiai, Marcinkonių vals. Turi- 
me daug suaugusio jaunimo, kuris žie- 
mos laiku darbuojas „Gudo“ giriose, 
mergaitės: vakaroja sukdamos ratelį, 
užvis blogiaus'ai su vaikučiais, kurie šie- 
met dykinėja, nes mokytojo neturim, 
Nors tuo reikalu kiabenom, bet be pa- 
sekų. Sodžiuje įokios švietimo organi- 
zacijos nėra, jaunimas pakrikęs, tiesa 

laikraščių gauname keliolika egz., pasi- 
skaitom ir tiek. Siemet atsižymėjo mo- 
terėlės besidarbuodamos apie sveikatą, 
mat daugelis serga netik fiziniai, bet ir 
dvasiniai. Žiemą iš kaž kur atsibeldė 
„Jaktarka“, kuri įvairiomis žolelėmis, 
uoliai ėmė gydyti nuo įvairiausių ligų, 
vidurių sugedimą, bet dar atspėja kas 
buvo ir kas bus, su kortų pagalba. Na 
ir pradėjo moterėlės lankyti garsiąją 
„daktarką“ būriais. Bet „daktarką“ poli- 
cija laiku areštavo, 
Juozas. 


Suvalkų apskr. 


Burbiškiai, Krasnavo vals. Nežiū- 
rint sunkių sąlygų, kurias šiais laikais 
priseina lietuviams pergyventi, vistik šio 
kaimo jaunimas kiek galima palaiko sa- 
vo tarpe tautinį susipratimą. 

Trečią Velykų dieną lošė jau trečią 
iš eilės vakarą. „Susiprato“ KI. Daugai- 
čio, po tam sekė šokiai, žaismai ir dai- 


nos, 

Šis vaidinimas 
akis ir davė suprasti, kad visokiems 
atėjūnams ir valkatoms rūpi daugiau 
mūsų sesučių didelis „pasogas“ ir jų 
suvedžiojimas, negu jos pačios ir jų gy- 
venimas, 

Laike šokių ir žaismų, daug gražių 
dainelių padainavo iš kitų kaimų jauni- 
mas, ypač iš Bubelių. 

Bendrai mūsų krašto jaunimas turi 
daug kilnių norų tik gaila, kad gyvena 
sunkiose sąlygose. 


nevienam atidarė 


D — tis. 


Trumpos žinios. 


— Siomis dienomis pasimirė buv. 
kaizerio brolis. Vilhelmas labai norėtų 
dalyvauti jojo laidotuvėse ir kreipėsi per 
gimines į Vokietijos vyriausybę su pra- 
šymu leisti jam įvažiuoti iš Olandijos 
Vokietijon. Tai būtų pirmas atsilanky- 
mas po 10 metų tėviškėje. 

-— Bulgarijos karalius Borisas susi- 
tuoks su rusų kunigaikštyte, Kirilo duk- 
terimi. 

— Estija panaikina vidurinėse mo- 
kyklose ekzaminus; jie pakeisti pratimo 
darbais. 

— Japonijoje siautė baisus viesulas. 
Daug užmuštų ir sužeistų, keli šimtai 
namų sugriauta, 

— Lenkų opera 
viešnagėn į Vokiet jos 
vokiečiai ta p pasielgė, 
prisėjo: pagiedoti, 

— Maskvoje prasidėjo inžinierių ir 
technikų kongresas. Vienų inžinierių Ru- 
sijoje yra 13.000. 

— Vengrija po karo tapo išdraskyta, 
Kitose valstybėse dabar yra 3 su pusė 
milijonų vengrų. Iš tikrųjų, Europoje 
taika negalima. 
iomis dienomis suėjo 2569 me- 
tai, kaip Japonija buvo paskelbta impe- 
rija. Pirmuoju imperatoriuni buvo mika- 
do Džimi, o dabartinis imperatorius Chi- 
rochito yra įau 123 iš eilės. 

— Italijoje bus pakeistas valstybės 
ženklas. Naujan ženklan bus įdėti Savo- 
jų giminės ir fašistų emblemos (ženklai). 

— Pilypinų salose rasta aukso lau- 
kas, 3 kilometrų ilgumo. Tą lauką įkai- 


buvo išsirengusi 
Sileziją, tačiau 
kad operai ne- 


navo apie 20 milijonų dolerių ir saugo- 
ja nuo neprašytų aukso ieškotojų. 
Jungtinės Amerikos Valstybės 


nepakeis savo nustatymo del bolševikų. - 


SSSR nebus jų pripažinta. 

— Amerikoje ruošiamas įstatymas, 
kuriuo einant buvę prezidentai gautų se- 
nato nario titulą ir 25 tūkstančius dole- 
rių metinės pensijos. 

Du prancūzų lakūnai mėgins 
perlėkti per Atlanto vandenyną iš Ame- 
rikos Europon. 
Švedijoje įvyko smarkus žemės 
drebėjimas, vietomis žemė giliai įskilo, 
namai siūbavo. 

=- — Meksikoje sukilimas jau visiš- 
kai likviduotas. 

— Ispanijoje studentai nerimsta. 


Universitetai uždaryti. Platinami atsišau- 
kimai, nukreipti prieš monarchiją. 


— Pietųslavijos kariuomenėje eina 
bruzdėjimas; sąryšy su tuo paleista iš 
kariuomenės 38 generolai. 


— Albanijos karalius Žogu norįs 
pageriuti savo kariuomenę ir pasikvie- 
tė jai mokytojus iš Anelijos; jau atvy- 
ko vienas pulkininkas ir trys majorai. 


— Rumunijos vyriausybė nutarė už- 
daryti visas komunistų profesinės są- 
jangas. 


Norvegijos vyriausybė atsisakiusi 


įsileisti į Norvegiją buvusį rusų komus: 


nistų vadą Trockį Dabar Trockis — tai 
žmogus, kurio niekas nenori, 


Nepriklausomoj Lietuvoj. 


Švetimo darbas N. Lietuvoje. 


Š. m. sausio mėn. 1 d. visoj Lietu- 
voje, iš viso 2.420 su viršum pradžios 
mokyklose (neskaitant Klaipėdos krašto, 
kur iš senai yra jau privalomas pradžios 
mokslas) buvo 3.678 pradžios mokyklos 
mokytojai ir 150.174 mokiniai. Prie šio 
mokinių skaičiaus pernai prisidėjo dar 
21.019 mokinių tose vietose, kur buvo 
jau įvestas privalomas pradžios mokslas 
ir kur tie mokiniai, inant privalomo 
mokslo instrukcijomis, dėl vietos stokos 
ir del savo amžiaus telankė mokyklą 
tiktai vasaros metu. Taigi viso labo 
pernai Didžiosios Lietuvos pradžios mo- 
kyklą lankė jau 171.193 mokiniai. Tuo 


tarpu gi 1928 m. sausio mėn. 1 d. vi- 
sose Didž. Lietuvos pradžios mokyklose 
tebuvo 3.466 mokytojai ir 124.578 mo- 
kiniai. Vadinasi, 


per vienus pernai metus Didž. Lie- 
tuvoje padaugėjo: 212 pradžios mo- 
kyklos mokytojai ir net 46.615 moki- 
nių (mokinių, skaičius padaugėjo 37 su- 
viršum nuošimčiais). 


Tokio didelio pradžios mokyklos 
mokinių prieauglio Lietuvoje ligtol dar 
nėra buvę nė vienais metais. Ir tatai, 
atsiminkime, dedasi šiais sunkiais ne- 
derliaus metais! 

Mariampolės apskr. Pagirtinas sąžinin- 
l gumas. 


Laikraščiai dažnai giria užsienių gelž. 
tarnautojus už jų nepaprastą sąžinišku- 
mą. Atrodo lyg Lietuvoje tuo reikalu 
ne kaip esama. Buvau liudininkė kelių 
nuotykių, kurie vaizdžiai rodo mūsų ge- 
ležinkelių tarnautojų sąžiniškumą. Praei- 
tais metais Mariampolės stoty buvo pa- 
liktas pundas įvairių brangių daiktų, ku- 
rie po kelių dienų savininkui gražiai bu- 
vo grąžinti. Taip pat praeitais, matais 
traukiny liko pundas brangios medžia- 
gos per 700 It, vertės, savininko did- 
žiausiam džiaugsmui iš Virbalio buvo 
grąžintas. 2 

Dabar Velykų atostogoms važiuojant 
viena moksleivė netyčia pasikeitė 24 nr. 
traukinyj portfelj. 

Tarnautojai susiskambino telefonu ir 
tą pačią dieną iš Vilkaviškio portfelis 
buvo tvarkingiausiai ir neliečiamas grą- 
žintas. pa 

Šie ir kiti pavyzdžiai gražiausiai ro- 
do, jog ir mes savo gelž. tarnautojais 
galime pasidžiaugti. a a S 


Lietuvos savanorių s-ga pasmerkė s0- 
cialdemokratus plečkaitininkus. 


Lietuvos Kariuomenės Savanorių Są- 
jungos Centro Valdybos plenumas ba- 
landžio mėn. apsvarstęs pastaromis die- 
nomis iškilusius faktus sąryšy su kvotos 
daviniais „Šocialdemokrato“ redakcijos 
bute, su širdgėla konstatavo, jog atski- 
rų asmenų ir netgi kolektyvių varomas 
pragaištingas Lietuvos Valstybei darbas. 
Protestuodami prieš tokį Lietuvos 
nepriklausomo gyvenimo istorijoj negir- 
dėtą elgesį ir parsidavimą kitos Lietuvai 
priešingai nusistačiusios valstybės nau- 
dai, Centro Valdyba nekantriai laukia kad 
Vyriausybė savo kieta ranka suvaldytų 
išdavikus ir jų rėmėjus ir įneštų tuo 
būdu ramumo į pasipiktinusią visuomenę. 


Lietuva pakviesta kongresan. 


Vengrija ruošia šiais metais kongre- 
są, kuriame bus svarstyti klausimai, kaip 
pasiekt! didesnę sodžių gerovę. | tą kon- 
kongresą pakviesta ir Lietuva. 


Tautų Lygos atstovas Kaune. 


Tautų Lygoje yra skyrius, kuris rū- 
pinasi bendrais moterų klausimais. Tame 
skyriuje darbuojasi kunigaikštytė Radvi- 
lytė, kuri šiomis dienomis viešėjo Kaune, 
norėdama arčiau susipažinti su moterų 
būkle Lietuvoje. Kauno lietuvės sukru- 
to tinkamai priimti Tautų Lygos atstovą 
Iš Lietuvos Radvilaitė išvyko Lon- 
donan. 


Amnestuota 6 prasikaltėliai. 


Lietuvos valstybės Prezidentas spe- 
cialiu aktu dovanojo 6 asmenims, daly- 


VILNIAUS 


vavusiems d-ro J. Pajaujo sąmoksle, 
bausmes. Visi 6 paleista iš kalėjimo. 
Laukiama taip pat bausmės dovanojimo 
ir pačiam d-rui Pajaujui. 1 

Šis žingsnis aiškinamas, kaipo kas 
kart labiau artimesnis vyriausybės ben- 
dradarbiavimas su liberalų srovėmis ir 
kurso aštrėjimas prieš krik-demokratų 
partiją. 
Lenkų žurnalistai prašo Lietuvos žur- 

nalistus svečiuosna. 


Būdamas Kaune p. Szumlakowski's 
įteikė Lietuvos žurnalistų Sajungai Len- 
kijos žurnalistų užprašymą atvykti Len- 
kijon. Ar Lietuvos žurnalistai pasinau- 
dos tuo užprašymu, iki šiol dar nežinia, 
nes sutikimo nedavė. Bet manytūmėm, 
kad kol lenkų spaudoj, beveik be išim- 
ties, nerandame padoraus atsiliepimo 
apie Lietuvą, kol Lietuva lenkų spaudoj 
yra šlykščių prasimanymų ir koliojimųsi 
objektas, Lietuvos žurnalistams — nebe 
išpultų važiuoti Lenkijon. 


Švaros savaitė Lietuvoje. 


Nuo pereitų metų Lietuvoje įvesta 
vadinamoji „Švaros Savaitė“, kurios 
laike gyventojai kviečiami labiau susi- 
rūpinti švaros įgyvendinimo klausimais. 
Tokia švaros savaitė ruošiama ir šiemet 
nuo gegužės mėn, 13 d. iki 18 d. 


Pagirtinas sumanymas. 


Lietuvos spaudoj pasirodė žinių, 
kad rusų vergijoj laikais pastatytas gra- 
žiausioje Kauno vietoje pravoslavų so- 
boras būsiąs sugriautas. 


Kaune trūksta darbininkų. 


Darbo biūre Kaune paskutiniu metu 
buvo užsirašę 87 bedarbiai: 6 vyrai ir 
81 moteris. Tai tiek yra Kaune bedar- 
bių, kurie betgi artimiausiu laiku prasi- 
dėjus laukų ir statybos darbams Visi 
gausią vietas. Netgi laukiama, kad pri- 
truks darbininkų. 


Motynos šventė Lietuvoje. 


Gegužės mėn. 5 d. visoje Lietuvoje 
ruošiamasi švęsti „Motynos Dieną“. Tą 
dieną viešuose susirinkimuose, moky- 
klose ir šiaip visuomenės pobūdžio 
organizacijose bus plačiai nušviečiama 
motynos reikšmė šeimynos ir valstybės 
gyvenime. Tam tikslui jau susidarė ir 
komitetas, kuris išleido atsišaukimą į 
visuomenę kviesdamas minėti tą dieną. 


Tur būt kaltas. 


Teko patirti, kad socialdemokratų 
partijos centro komitetas ir „Socialde- 
mokrato“ redakcija traukiami teisman 
už neteisingą tvirtinimą, būk per kratą 
balandžio 2 d. plečkaitininkų organas 
„Pirmyn“ rastas koridoriuj, bet ne „So- 
cialdemokrato“ redakcijos bute. 


VIETOS KRONIKA. 


Gegužės 7 dienos šventė. 


Gegužės mėn. 7 dieną, kaip jau esa- 
me rašę, sueina lygiai 25 metai, kai po 
40 metų kovos, buvo atgauta mūsų 
spaudos laisvė. Tą dieną žadama minėti 
iškilmingai. Nesenai Laikinojo Vilniaus 
Lietuvių Komiteto prezidiumas buvo su- 
kvietęs platesnios visuomenės pasitarimą 
del besiartinančių sukaktuvių. Buvo nu- 
tarta gegužės 7 dienę minėti šiokiu bū- 
du: iš ryto iškilmingos pamaldos, o va- 
karą paskaitos. Tuo tarpu numatoma 
dir. Juozo Kairiūkščio paskaita ir dar 
viena. 

Šmulkmenas pranešime kitame nu- 
meryje. 


Knygelė apie spaudos draudimo laikus. 


Šiomis dienomis išeina iš spaudos 
p. Rapolo Mackevičiaus knygelė apie 
spaudos draudimo laikus „Kovoje už 
gimtąją kalbą“. 
„Vilniaus Rytojaus“ skaitytojams, kaipo 
nemokamas priedas kitame numeryje. 


Ji bus duota visiems 


Tempora mutautur... 


Šio mėn. 19, 20 ir 21 dienomis Vil- 
niaus lenkų gyventojai minėjo Vilniaus 
užėmimo 10-ties metų sukaktuves. Dar 
prieš pat sukaktuves pilsudskininkų or- 
ganas „Kur. Wil.“ smarkiai nusiskundė, 
kad girdi taip brangiose sukaktuvėse 
kaip teatruose taip ir kinuose vaidinama 
banališki dalykai. 

Taip, taip. Laikai mainosi, 0 su jais 
kartu ir žmonės. Pavyzdžiui šio mėn. 
19 dieną lenkų teatre „Lutnia“ vaidi- 
nant iškilmingai (uroczyste przedstawie- 


nie) „Kunigaikštis Juozas Poniatow- 
skis“, salėje tebuvo 10 žmonių pu- 
blikos. 


O ir visa šventė praėjo tik ožicijaliai, 
be jokio entuziazmo. Matyt realybė toli 
nuo išsvajotos gerovės, 


Moksleivių atostogos. 


Spaudoj pasirodė žinių, kad visose 
mokyklose mokslo metai pasibaigsią 
birželio mėn. 15 dieną. 


RY.TOJUS 


Subankrutavo didžiausias lenkų kny- 
gynas Vilniuje. 


Pereitą savaitę teismo antstolis (ko- 
mornik sądowy) uždėjo areštą ant di- 
džiausio lenkų knygyno Vilniuje (Księ- 
garnia Stow, Naucz. Polskiego w Wil- 
nie) už nesumokėtas skolas. Po to ke- 
lias dienas èjo vieša knygų, fortepijono 
ir kitų dalykų licitacija. 

Įdomu betgi, kad apie didžiausio 
knygyno bankrūtą lenkų spaudoj nė žo- 
delio, matyt apšaukus tarianiuosius ban- 
krūtus Lietuvoje, nesmagu prisipažinti 
prie savų bankrutų, kurių Vilniuje pa- 
skutiniais laikais atsirado labai daug. 


Gaisrų epidemija atsinaujina. 


Paskutiniu metų vėl gaunama baisių 
žinių iš sodžių apie nuolat pasikartuo- 
jančius gaisrus. Atsiminus pernykščių 
metų pavasario gaisrus, kurie siautė vi- 
same Vilniaus krašte, tiesiog baisu da- 
rosi, kad ir šiemet ta baisi epidemija 
atsinaujino, Nejaugi nėra atatinkamų 
priemonių apsisaugoti? 


Tėvų komiteto susirinkimas. 


Balandžio 21 d. Vytauto Didžiojo 
gimnazijos bute įvyko tos gimnazijos 
moksleivų tėvų ir globėjų susirinkimas. 
Buvo nagrinėti bėgamieji reikalai. Kartu 
buvo paliestas ir panaikintų rudens sto- 
jamųjų egzaminų klausimas. Tėvai gy- 
vai tuo susidomėjo ir pripažino, kad 
toks Kuratorijos parėdymas tikrai yra 
patogus miesto gyventojams, bet ne kai- 
mų, ir todel nutarė kreiptis Kuratorijon 
su prašymu leisti lietuvių gimnazijų di- 
rekcijoms priimdinėti vaikus ne tik pa- 
vasarį, bet ir rudenį. Girdėjome, kad 
greitu laiku žada atsilankyti Kuratorijon 
ir tėvų komiteto delegacija, kuri stengsis 
tą trukumą pašalinti. Mes iš savo pu- 
sės vis gi perspėjame tėvus, kad vaikų 
ruošimo į gimnazijas neatidėtų ligi ru- 
dens, nes Kuratorija gali nenusileisti ir 
aa mokslas tokiu būdu gali susitruk- 

yti. 


Iš draugijų gyvenimo. 


Mus prašo pranešti, kad šeštadienj 
kovo mėn. 27 dieną kaip, šv. Zitos 
Draugijos globėjos dienoje, bus atlaiky- 
ta iškilmingos pamaldos šv. Mykalojaus 
bažnyčioje 5!/2 val. rytą. 

II. Sekmadienį 28 d. įvyks Lietuvai- 
čių šv. Zitos Draugijos pramogėlė, ku- 
rios programon įeina: 

a) p. A. Juškevičiaus paskaita „Vil- 
niaus Katedros įkūrimas ir jo vystyma- 
sis“, b) deklamacijos, c) dainos ir d) 
žaismai ir šokiai, 

Pradžia 6 val. v. 

L. šv. Zitos Draugijos Valdyba. 


Badas jau prasidėjo. 


„ Atvykę iš provincijos asmens pasa- 
koja, kad daugumoj vietų prasidėjęs tik- 
ras badas. Taip pav. Kaniavos ir Varė- 
nos valsčiuose žmonės jau nuo rudens 
nebeturi duonos, o dabar nėra ir pašaro. 
Gyventojai vaikšto beveik sutinę, alpsta, 
Kartu krinta iš bado ir gyvuliai. Dau- 
gumas ūkininkų jau nuplėšė nuo stogų 
šiaudus gyvulių pašarui. 

Bado šmėkla darosi tuo baisesnė, 
kad didžiuma gyventojų nebeturi 
sėklų, 


a e se 
Bibliografija. 

Rapolas Mackevičius. „Pilkieji Didvyriai“, 
apysaka. Autoriaus leidinys 1929 m. 236 pusl. 
į 800, kaina 40 amer. centų — 3.50 auk. 

Išejo iš spaudos p. R. Mackevičiaus 
apysakos „Pilkieji Didvyriai“ I dalis. 
Sioje apysakoje autorius priešia letuvių 
knygnešių vargus ir kovas prieš pat 
spaudos atgavimą. Šioje apysakoje dau- 
giau autoriaus fantazijos ir asmeniškų 
pažiūrų, kaip anos gadynės tikro pa- 
dėties nušvietimo. Matyt jaunam auto- 
rini neteko susidurti su žandarais ir 
kaipo Vilniaus krašto gyventojui retai 
tekdavo susidurti su mūsų knygnešiais, 
kurių čia nedaugiausia buvo. Gražių 
vaizdelių nestinga, kur liečiama so- 
džiaus gyvenimas ir mūsų krašto gamta. 


visai | 


Aukos. 


Nukentėjusiems del nederliaus. 


D-ras V, Legeika 100 auks. 
Inž. J. Vengrys 100 auks., 
Kun. Š. Čaglys 50 auksu 
M. Šikšnys -50 auks., 
P. Bizokaitė ^30 auks., 
V. Urbonas 25 auks. 
Kun. kan., Kl. Maliukevičius {i10 auks., 
O. Rinkevičiūtė -5 auks., 
A. Bukaitė 2 auks., 
>. Molis iš Barčių 3 auks., 
S. Molis 1 auks.. 
B. Varanius 50 sk., 
D. Paškevičius 50 sk, 
Kun., A. Nienevskis 20 auks 

Varšuvos Lietuviai: P. Bendikis 15 
auks., K. Vanagėlis 10 auks., J. Mitkus 


5 auks., O. Arlauskaitė 5 auks., K. Kali- 
nauskaitė 5 auks., A. Dvaranavičius 5 
auks., V. Meškauskaitė 5 auks.,- A. Bu- 
kauskaitė 3 auks., P. Paužaitė 1 auks, 
50 sk., M. Pakalkaitė 1 auks., E. Šaudi- 
nytė 1 auks., V. Vaitiekauskas 1 auks., 
V. Vaitiekauskas 5 auks., J. Pajautis 2 
auks., S. K. Oželis 1 auks., B. Kazimie- 
raitė 5 auks, J. Palukaitis 1 auks., A. 
Kasputis 5 auks., A. Kaminskaitė 20 auks., 
B. Zinkevičiūtė 10 auks, | 
Viso Šitame nr. 503,5 auks. 


Ankščiau „Vil. Ryt.“ administraciją surinko. 
(žiūr. 15 ir 16 Nr.) 804 auks. 25 sk. 
Iš viso 1,307 auks. 75 sk. 


Iš jų nusiųsta: | 
180 ina | 


Požemiškių sodžiun 

Kalviškių » 90 auks., 
Zabarnykų „ 75 auks.. 
Beniūnų E ‘50 auks.» 
Keižių ` 50 auks., 
Giraitės 5 25 auks., 
Dainavos » 80 auks., 
Melegenų ir Tverečiaus l 
parapijosna 400 auks. 


Viso nusiųsta 950 auks. 
Liko 357 auks. 75 sk. l 


D-ro Jono Basanavičiaus paminklui. j 


P. Bendikis 5 auks., 
Kun. Caglys 15 auks., 
P. Bendikis iš Varšuvos 5 auks., 
V. Urbonas 4 auks, 


[ks ——— m — i A — a io A | 
Kas turi rinkinius Lietuvos Pašto 


ŽENKLŲ 


arba pavienius ženklus ant senų vokų, 
prašome kuo skubiausiai pranešti že- 
Ž miau dedamu antrašu. 
Ženklai (markės) gali būti nupirkti už 
gyvus pinigus, sumuokant aukščiausią 
kainą, arba iškeisti į kitokius. Labiausiai: 
reikalingi yra tų vietų Vilniaus, Gardi- 
no bei Suvalkų kraštų, kur buvo įsteigta 
Lietuvos pašto įstaigos. 
Kreiptis laišku; Wilno, ul. Ta- 
tarska N6. Drukarnia „Ruch“. 
p-————— Er". | - —4W E A ra a aŮÁ 


Visuotinis Lietuvių Ūkio Draugijos narių 
SUSIVAŽIAVIMAS 
šaukiamas š. m. balandžio 29 d. 10 val. 
rytą Vilniuje šv. Mykalojaus salėje. 
4 Dienotvarkė; 
1) Naujų narių priėmimas. 
2) Valdybos ir Revizijos Komisijos pra- 
nešimai, 
3) Ūkio ratelių pranešimai. | 
4) Veikimo nustatymas bėgamiems mee 
tams, 
5) Laisvi sumanymai. f 
———>———7—>———————— ————2—————— 
1929 m. gegužės mėn. 5 d. įvyks „Dar 
bininko“ koperativo visuotinis metinis 
narių susirinkimas. i 


DIENOTVARKĖ: 
1) Susirinkimo atsidary mas. 
2) Apyskaita už 1928 m. 
3) Kasos stovis. 
4) Revizijos Komisijos pranešimas. 
5) Koperativo likvidacija. 
6) Valdybos ir Revizijos Komisijos rin- 
kimai. į 
7) Likvidacijos Komisijos rinkimai. 
8) Laisvi sumanymai. 
Valanda ir vieta bus 
paskelbta paskiau. 
VALDYBA. 

„RUCH“ Spaustuvė, Totorių g. 

